cyanic-selkie/wikianc huggingface dataset:
എലിസബത്ത് മാർഗരറ്റ് ഫോർബ്സ്
കരിയർ
1955-ൽ വിമൻസ് കോളേജ് ഹോസ്പിറ്റലിലെ റേഡിയോളജി ചീഫ് ആയി ഫോർബ്സ് ചേർന്നു. കാനഡയിലെ ചുരുക്കം ചില വനിതാ റേഡിയോളജിസ്റ്റുകളിൽ ഒരാളായാണ് അവർ റേഡിയോളജി മേഖലയിലെ തന്റെ ജോലിയിൽ ആരംഭിച്ചത്. 1964-ലെ കനേഡിയൻ ഡോക്ടർ മാഗസിനിലെ ഒരു ലേഖനം അനുസരിച്ച്, 1960-കളുടെ തുടക്കത്തിൽ കാനഡയിൽ 17 സ്ത്രീകൾ മാത്രമായിരുന്നു യോഗ്യത നേടിയ റേഡിയോളജിസ്റ്റുകൾ.
അയോസ്റ്റ വാലി
വടക്കു പടിഞ്ഞാറൻ ഇറ്റലിയിലെ ഭാഗിക-സ്വയംഭരണാധികാരമുള്ള ഒരു പർവ്വത പ്രദേശമാണ് അയോസ്റ്റ വാലി (Valle d'Aosta (official) or Val d'Aosta (usual), Vallée d'Aoste (official) or Val d'Aoste (usual), Val d'Outa). പടിഞ്ഞാറുവശത്ത് ഫ്രാൻസിലെ റോൺ ആ‌ൽപ്സ്, വടക്ക് സ്വിറ്റ്സർലാന്റിലെ വാലൈസ്, തെക്കും കിഴക്കും ഇറ്റലിയിലെ പൈഡ്മോണ്ട് പ്രവിശ്യ എന്നിവയാണ് അതിർത്തികൾ.
3263 ചതുരശ്ര കിലോമീറ്റർ വിസ്തൃതിയുള്ള ഈ പ്രദേശത്തിന്റെ ജനസംഖ്യ ഏകദേശം 126,933 ആണ്. ഇറ്റലിയിലെ ഏറ്റവും ചെറുതും ഏറ്റവും കുറവ് ജനസംഖ്യയുള്ളതും ഏറ്റവും കുറവ് ജനസംഖ്യാ സാന്ദ്രതയുള്ളതുമായ പ്രദേശമാണിത്. പ്രോവിൻസുകളില്ലാത്ത ഏക ഇറ്റാലിയൻ പ്രദേശമാണിത് (1945-ൽ അയോസ്റ്റൻ പ്രോവിൻസ് പിരിച്ചുവിട്ടിരുന്നു). പ്രോവിൻസുകളുടെ ഭരണച്ചുമതലകൾ വഹിക്കുന്നത് പ്രാദേശിക ഭരണകൂടമാണ്. ഈ പ്രദേശം 74 കമ്യൂണൈകളായി (കമ്യൂണുകൾ) തിരിച്ചിട്ടുണ്ട്.
ഇറ്റാലിയൻ, ഫ്രഞ്ച്, എന്നീ രണ്ടു ഭാഷകളാണ് ഔദ്യോഗിക ഭാഷകൾ. പ്രദേശവാസികൾ വാൾഡോടൈൻ എന്ന ഒരുതരം പ്രാദേശിക ഫ്രഞ്ച് രൂപവും സംസാരിക്കുന്നുണ്ട്. 2001-ൽ ഇവിടെ 75.41% ആൾക്കാരും ഫ്രഞ്ച് ഭാഷ സംസാരിക്കുന്നവരും 96.01% ഇറ്റാലിയൻ ഭാഷ അറിയുന്നവരും 55.77% the വാൾഡൊടൈൻ സംസാരിക്കുന്നവരും 50.53% ഈ ഭാഷകൾ എല്ലാം അറിയുന്നവരുമായിരുന്നു.
അയോസ്റ്റയാണ് പ്രാദേശിക തലസ്ഥാനം.
പുറത്തേയ്ക്കുള്ള കണ്ണികൾ
വർഗ്ഗം:ഇറ്റലിയിലെ സ്വയംഭരണപ്രദേശങ്ങൾ
ജവാഹർലാൽ നെഹ്രു സെന്റർ ഫോർ അഡ്വാൻസ്ഡ് സയന്റിഫിക് റിസർച്ച്
ബാംഗ്ലൂരിലെ ജക്കൂരിലുള്ള ഒരു മൾട്ടി ഡിസിപ്ലിനറി റിസർച്ച് ഇൻസ്റ്റിറ്റ്യൂട്ടാണ് ജവഹർലാൽ നെഹ്‌റു സെന്റർ ഫോർ അഡ്വാൻസ്ഡ് സയന്റിഫിക് റിസർച്ച് (JNCASR). സ്വതന്ത്ര ഇന്ത്യയുടെ ആദ്യത്തെ പ്രധാനമന്ത്രിയായ പണ്ഡിറ്റ് ജവഹർലാൽ നെഹ്‌റുവിന്റെ ജന്മശതാബ്ദി ആഘോഷിക്കുന്നതിനായാണ് ഇന്ത്യാ ഗവൺമെന്റിന്റെ ശാസ്ത്ര സാങ്കേതിക വകുപ്പ് ഇത് സ്ഥാപിച്ചത്.
അക്കാദമിക്സ്
കെമിസ്ട്രി, ഫിസിക്സ് ഓഫ് മെറ്റീരിയൽസ്, എഞ്ചിനീയറിംഗ് മെക്കാനിക്സ്, പരിണാമ-ഓർഗനൈസേഷണൽ ബയോളജി, മോളിക്യുലർ ബയോളജി ആൻഡ് ജനിറ്റിക്സ്, ന്യൂ കെമിസ്ട്രി, സൈദ്ധാന്തിക ശാസ്ത്രം, വിദ്യാഭ്യാസ സാങ്കേതികവിദ്യ, ജിയോഡൈനാമിക്സ് എന്നിങ്ങനെ ഏഴ് യൂണിറ്റുകളായി ഗവേഷകരെ തിരിച്ചിരിക്കുന്നു. രണ്ട് ഓഫ്-കാമ്പസ് യൂണിറ്റുകൾ ഉണ്ട്: കെമിക്കൽ ബയോളജി, കണ്ടൻസ്ഡ് മാറ്റർ തിയറി.
JNCASR ന് ഒരു ഫാക്കൽറ്റി-ടു-സ്റ്റുഡന്റ് അനുപാതം 1: 4 ഉം അത്യാധുനിക പരീക്ഷണാത്മക, കമ്പ്യൂട്ടേഷണൽ, ഇൻഫ്രാസ്ട്രക്ചറൽ സൗകര്യങ്ങളുമുണ്ട്. ഇത് പിഎച്ച്ഡിയും മെറ്റീരിയൽസ് സയൻസിൽ (പോസ്റ്റ്-ബാച്ചിലേഴ്സ് ഡിഗ്രി) ഇന്റഗ്രേറ്റഡ് പിഎച്ച്ഡിയും വാഗ്ദാനം ചെയ്യുന്നു. ഇത് ഒരു "ഡീമിഡ് യൂണിവേഴ്സിറ്റി" ആണ്, അതായത്, അത് സ്വന്തംതന്നെ ഡിഗ്രികൾ നൽകുന്നു.
വിശാലമായ കോഴ്‌സുകളിലൂടെ സ്വന്തം വിദ്യാർത്ഥികളെ പരിശീലിപ്പിക്കുന്നതിനു പുറമേ, സെന്ററിലെ സമ്മർ റിസർച്ച് ഫെലോഷിപ്പ് പ്രോഗ്രാം രാജ്യത്തെ ഏറ്റവും തിളക്കമുള്ള ബിരുദധാരികൾക്ക് ആതിഥേയത്വം വഹിക്കുന്നു; എജ്യുക്കേഷണൽ ടെക്നോളജി യൂണിറ്റ്, എയിഡിംഗ് എയ്ഡുകളും വിദ്യാഭ്യാസ സാമഗ്രികളും ഉത്പാദിപ്പിക്കുന്നു, കേന്ദ്രം ഇന്ത്യയിലുടനീളമുള്ള സർവ്വകലാശാലകളിൽ ഹ്രസ്വകാല കോഴ്സുകൾ സംഘടിപ്പിക്കുകയും പഠിപ്പിക്കുകയും ചെയ്യുന്നു, കൂടാതെ പ്രോജക്ട്-ഓറിയന്റഡ്-കെമിക്കൽ-എഡ്യൂക്കേഷൻ (POCE), പ്രോജക്റ്റ്- ഓറിയന്റഡ്-ബയോളജിക്കൽ-എഡ്യൂക്കേഷൻ (POBE).
സഹകരണവും ഗവേഷണവും
ഇൻസ്റ്റിറ്റ്യൂട്ടിന്റെ ചെറിയ വലുപ്പം (നിലവിൽ 53 ഫാക്കൽറ്റി അംഗങ്ങളും 300 വിദ്യാർത്ഥികളും) ഇന്റർ ഡിസിപ്ലിനറി സഹകരണത്തെ വളർത്തുന്നു. ലഘുചിത്രം| ബക്കിബോൾ ഇൻ മോളിക്യുലർ ബയോളജി ആൻഡ് ജനിറ്റിക്സ് യൂണിറ്റ് (എം‌ബി‌ജി‌യു) കെട്ടിടം, JNCASR
പുറത്തേക്കുള്ള കണ്ണികൾ
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
സാലിക്കേസീ
55 ജനുസുകൾ ഉള്ള, സപുഷ്പിസസ്യങ്ങളിലെ ഒരു സസ്യകുടുംബമാണ് സാലിക്കേസീ (Salicaceae). ഇത് willow family എന്നറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:മാൽപീഗൈൽസ് കുടുംബങ്ങൾ‎
ലിവർമോർ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് അലമേഡ കൌണ്ടി യിലുൾപ്പെടുന്ന ഒരു നഗരമാണ് ലിവർമോർ (മുൻകാലത്ത്, ലിവർമോർസ്, ലിവർമോർ റാഞ്ച്, നോട്ടിംഗ്ഹാം). 2017 ലെ ഒരു കണക്കുകൂട്ടൽ പ്രകാരം 89,648, ജനസംഖ്യയുള്ള ഈ നഗരം ട്രൈ-വാലിയിലെ ഏറ്റവും ജനസാന്ദ്രതയുള്ള നഗരമാണ്. കാലിഫോർണിയയുടെ സാൻ ഫ്രാൻസിസ്കോ ബേ മേഖലയുടെ കിഴക്കേ അറ്റത്താണ് ലിവർമോർ സ്ഥിതിചെയ്യുന്നത്. ഭരണത്തിലുള്ള മേയർ ജോൺ മാർച്ചൻറ് ആണ്.
വില്യം മെൻഡൻഹാൾ സ്ഥാപിച്ച ലിവർമോർ നഗരം, 1840 കളിൽ ഇവിടെ വാസമുറപ്പിച്ച അദ്ദേഹത്തിൻറെ സുഹൃത്തും തദ്ദേശ മേച്ചിൽപ്പുറ ഉടമയുമായിരുന്ന  റോബർട്ട് ലിവർമോറിന്റെ പേരിലാണ് അറിയപ്പെടുന്നത്. ലിവർമോറിയം എന്ന രാസ മൂലകത്തിൻറെ നാമകരണത്തിനു നിദാനമായത് ഈ നഗരമാണ്.
ന്യൂ മെക്സിക്കോയിലെ ആൽബുക്കർക്ക് മുഖ്യആസ്ഥാനമായ സാൻഡിയ നാഷണൽ ലബോറട്ടറീസിൻറെ കാലിഫോർണിയ ആസ്ഥാനം ലിവർമോറാണ്. നഗരത്തിൻറെ തെക്ക് ഭാഗത്ത് പ്രാദേശിക മുന്തിരിത്തോട്ടങ്ങൾ സ്ഥിതി ചെയ്യുന്നു. നഗരം അതിന്റെ കേന്ദ്രജില്ല പുനർനിർമ്മിക്കുകയും അമോഡോർ, ലിവർമോർ, സാൻ റമോൺ താഴ്വരകൾ ഉൾപ്പെടുന്ന ട്രൈ-വാലി പ്രദേശത്തിന്റെ ഭാഗമായി കണക്കാക്കുകയും ചെയ്യുന്നു.
പുറം കണ്ണികൾ
വർഗ്ഗം:കാലിഫോർണിയയിലെ നഗരങ്ങൾ
മെർടെൻസിയ വിർജീനിക
ബെൽ ആകൃതിയിൽ ആകാശ-നീല പൂക്കളുള്ള കിഴക്കൻ വടക്കേ അമേരിക്കയിലെ തദ്ദേശവാസിയായ ഒരു വസന്തകാല എഫെമെറൽ സസ്യം ആണ് മെർടെൻസിയ വിർജീനിക. (Mertensia virginica) (വിർജീനിയ ബ്ലൂബെൽസ്, വിർജീനിയ കൗസ്ലിപ്, ലങ്വർട്ട് ഓയിസ്റ്റർ ലീഫ്, റോനോക്ക് ബെൽസ് എന്നിവ സാധാരണനാമങ്ങളാണ്). എം. വിർജീനിയക്ക് റോയൽ ഹോർട്ടിക്കൽ കൾച്ചറൽ സൊസൈറ്റി ഗാർഡൻ മെറിറ്റ് അവാർഡ് ലഭിച്ചിരുന്നു.
പുറം കണ്ണികൾ
വർഗ്ഗം:കിഴക്കൻ കാനഡയിലെ സസ്യജാലം വർഗ്ഗം:കിഴക്കൻ അമേരിക്കൻ ഐക്യനാടുകളിലെ സസ്യജാലം വർഗ്ഗം:ബൊറാജിനേസീ
ബങ്കളം
കാസർഗോഡ് ജില്ലയിലെ മടിക്കൈ ഗ്രാമപഞ്ചായത്തിലെ ഒരു ഗ്രാമമാണ് ബങ്കളം. നിലേശ്വരത്തു നിന്നും നാല് കിലോമീറ്റർ മാത്രം അകലെയാണ് ബങ്കളം.മടിക്കൈയുടെ സാംസ്‌കാരിക തലസ്ഥാനമെന്നറിയപ്പെടുന്ന ഈ ദേശത്താണ് പഞ്ചായത്തിലെ തന്നെ ഏറ്റവും പഴക്കമുള്ള വായനശാലകളിലൊന്നായ സഹൃദയ വായന ശാല സ്ഥിതി ചെയ്യുന്നത്.
സ്ഥാപനങ്ങൾ
മികച്ച വിജയ ശതമാനം സൂക്ഷിക്കുന്ന കക്കാട്ട് ഗവ.ഹയർ സെക്കന്ററി സ്കൂൾ സ്ഥിതി ചെയ്യുന്നത് ബങ്കളത്താണ്. ബങ്കളത്തെ സഹൃദയ വായനശാല & ഗ്രന്ഥാലയം പ്രധാന ലൈബ്രറിയാണ്.
ബങ്കളം പേത്താളൻ കാവ് കരിംചാമുണ്ഡിയമ്മ ഗുളികൻ ദേവസ്ഥാനം, കാലിച്ചാൻ ദേവസ്ഥാനം എന്നീ ദേവസ്ഥാനങ്ങളും ബങ്കളം ബദരിയ ജമാ അത്ത് പള്ളിയും ബങ്കളത്തെ പ്രധാന ആരാധനാലായങ്ങളാണ്
വ്യക്തികൾ
കേരള സർക്കാർ മുൻ സുപ്രീം കോടതി സ്റ്റാന്റിംഗ് കൗൺസിൽ ദിനേശ്, അമൃത ഹോസ്പിറ്റലിലെ ന്യൂറോളജി എം ഡി ഡോ. സുധീരൻ, സി പി ഐ സംസ്ഥാന സമിതി അംഗം ബങ്കളം കുഞ്ഞികൃഷ്ണൻ, മുൻ ഹൊസ്ദുർഗ് എം എൽ എ എം.നാരായണൻ,  ഡി വൈ എഫ് ഐ മുൻ സംസ്ഥാന കമ്മിറ്റി  അംഗം വി. പ്രകാശൻ, പത്രപ്രവർത്തകൻ സേതു ബങ്കളം, ജില്ലാ സ്പോർട്സ് കൗൺസിൽ അംഗം അനിൽ ബങ്കളം ഇങ്ങനെ നീളുന്നു ജില്ലയുടെ സാമൂഹിക സാംസ്‌കാരിക വിഹായസ്സിൽ തലയുയർത്തി നിൽക്കുന്ന ബങ്കളത്തുകാരുടെ നിര
യുവന്റസ് ഫുട്ബോൾ ക്ലബ്ബ്
ഇറ്റലിയിലെ ഒരു ഫുട്ബോൾ ക്ലബ്ബായ യുവന്റസ് ഫുട്ബോൾ ക്ലബ്ബ് (ise: IT0000336518 JUVE) (ലാറ്റിനിൽ നിന്ന് iuventus: youth, ഉച്ചാരണം : ) സാധാരണയായി യുവന്റസ് എന്നും യുവ് (ഉച്ചാരണം : ) പരാമർശിക്കപ്പെടുന്നു.
സുൽത്താൻ ( ചലച്ചിത്രം )
അലി അബ്ബാസ് സഫർ സംവിധാനം ചെയ്ത് ഹിന്ദി ചിത്രമാണ് സുൽത്താൻ .അദിത്യ ചൊപ്രയാണു നിർമാതാവ്.
യുവന്റസ് ഫുട്ബോൾ ക്ലബ്ബ്
അവലംബം
വർഗ്ഗം:ഇറ്റാലിയൻ ഫുട്ബോൾ ക്ലബ്ബുകൾ
സുൽത്താൻ ( ചലച്ചിത്രം )
ചിത്രീകരണം
ഒക്ടോബർ 2015 ൽ ചിത്രീകരണം ആരംഭിച്ചു.
അവലംബം
http://www.dnaindia.com/topic/sultan
വർഗ്ഗം:ഹിന്ദി ചലച്ചിത്രം
കുറിച്ചി
കോട്ടയം ജില്ലയിലെ ചങ്ങനാശേരിയിലുള്ള ഒരു ഗ്രാമമാണ് കുറിച്ചി.
സ്ഥാനം
കുറിച്ചി എം സി റോഡിന്റെ വശത്തുള്ള ഗ്രാമമാണ്. ചങ്ങനാശ്ശേരിയും കോട്ടയവും ആണ് അടുത്ത പട്ടണങ്ങൾ. കുറിച്ചി ചങ്ങനാശ്ശേരിയിൽനിന്നും 7 കിലോമീറ്റർ മ്മത്രം അകലെയാണ്. കുറിച്ചിക്കടുത്തുള്ള മറ്റൊരു സ്ഥലമാണ് ചെത്തിപ്പുഴ.
ക്ഷേത്രങ്ങൾ
ഇവിടെ മകരവിളക്കു് സമയത്ത് കിരാതം കഥകളി അരങ്ങേറാറുണ്ട്.
ശ്രീരാമക്ഷേത്രം സചിവോത്തമപുരത്ത് സ്ഥിതിചെയ്യുന്നു. സർ സി പി രാമസ്വാമി അയ്യർക്ക് തിരുവിതാംകൂർ മഹാരാജാവ് ആയിരുന്ന ശ്രീചിത്തിരതിരുനാൾ ബാലരാമവർമ്മ നൽകിയ നാമമാണ് സചിവോത്തമ എന്നത്. ആ പേരാണ് ഈ സ്ഥലത്തിനു ലഭിച്ചത്. 1936 മുതൽ 1947 വരെയായിരുന്നു തിരുവിതാംകൂർ ദിവാൻ( പ്രധാനമന്ത്രി) ആയിരുന്നത്.
സംസ്കാരം
കഥകളിവേഷക്കാരായ, കുഞ്ഞൻ പണിക്കർ ആശാൻ, കുറിച്ചി കൃഷ്ണപിള്ള എന്നിവർ ഈ നാട്ടുകാർ ആയിരുന്നു.
അവലംബം
വർഗ്ഗം:കോട്ടയം ജില്ലയിലെ ഗ്രാമങ്ങൾ
റാവുസാഹിബ് ദാൻവെ
ഭാരതീയ ജനതാ പാർട്ടി നേതാവും പതിനാറാം ലോക്സഭയിലെ കൺസ്യൂമർ അഫയേഴ്‌സ്, ഭക്ഷ്യ, പൊതുവിതരണ വകുപ്പിന്റെ സഹമന്ത്രിയുമാണ് റാവുസാഹിബ് ദാൻവെ.
ജീവിതരേഖ
1955 മാർച്ച് 18ന് മഹാരാഷ്ട്രയിലെ ജാൽന ജില്ലയിൽ ജനിച്ചു.
കുടുംബം
ദാദ റാവു പാട്ടീൽ ദാൻവെയുടെയും കേഷാരഭായിയുടെയും മകനാണ്. 1977 മേയ് 17ന് നിർമ്മല തായ് ദാൻവെയെ വിവാഹം ചെയ്തു. 4 മക്കളുണ്ട്.
രാഷ്ട്രീയ ജീവിതം
ജാൽന ജില്ലയിലെ ബി.ജെ.പി പ്രസിഡന്റായിരുന്നു. ബി.ജെ.പി സംസ്ഥാന എക്സിക്യൂട്ടീവ് അംഗമായിരുന്നു. 1990 മുതൽ 1999 വരെ മഹാരാഷ്ട്ര നിയമസഭാംഗമായിരുന്നു. പഞ്ചായത്തി രാജ് കമ്മിറ്റി ചെയർമാനായി പ്രവർത്തിച്ചിട്ടുണ്ട്. 1999, 2004, 2009 വർഷങ്ങളിൽ ലോക്സഭയിൽ അംഗമായിരുന്നു. 2014ൽ മഹാരാഷ്ട്രയിലെ ജാൽന മണ്ഡലത്തിൽ നിന്നും വിജയിച്ചു.
മോദി മന്ത്രിസഭ
നിലവിൽ നരേന്ദ്ര മോദി മന്ത്രിസഭയിലെ കൺസ്യൂമർ അഫയേഴ്‌സ്, ഭക്ഷ്യ, പൊതുവിതരണ വകുപ്പ് സഹമന്ത്രിയാണ്.
പുറം കണ്ണികൾ
വർഗ്ഗം:1955-ൽ ജനിച്ചവർ വർഗ്ഗം:മാർച്ച് 18-ന് ജനിച്ചവർ വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:കേന്ദ്രസഹമന്ത്രിമാർ
ക്രൈസ്‌തവ കാഹളം
തിരുവനന്തപുരത്തിന്റെ മേജർ ആർക്കി എപ്പിസ്കോപ്പൽ രൂപതയിൽ നിന്നും പ്രതിമാസം പ്രസിദ്ധീകരിക്കുന്ന ഒരു മാസികയാണ് ക്രൈസ്‌തവ കാഹളം. ചീഫ് എഡിറ്റർ  ആയി ഫാ. ബോവസ് മാത്യു പ്രവർത്തിക്കുന്നു.
അമേരിക്കൻ ഐക്യനാടുകളുടെ സംസ്ഥാന പക്ഷികൾ
ഐക്യനാടുകളുടെ സംസ്ഥാന നിയമസഭകൾ അംഗീകരിച്ച സംസ്ഥാന പക്ഷികളുടെ പട്ടിക. സംസ്ഥാന പക്ഷികളെ തെരഞ്ഞെടുക്കുന്ന രീതി ആരംഭിക്കുന്നത് 1927 ൽ അലബാമ, ഫ്ലോറിഡ, മൈനെ, മിസൌറി, ഒറിഗോൺ, ടെക്സാസ്‍, വ്യോമിങ്ങ് തുടങ്ങിയ സംസ്ഥാനങ്ങള‍്‍ അവരവരുടെ സംസ്ഥാനങ്ങളുടെ പക്ഷികളെ തെരഞ്ഞെടുക്കാൻ തുടങ്ങിയതോടെയാണ്. സംസ്ഥാന പക്ഷിയെ അവസാനമായി തെരഞ്ഞെടുത്ത സംസ്ഥാനം 1973 ൽ അരിസോണയാണ്. അലാസ്ക, കാലിഫോർണിയ, സൌത്ത് ഡെക്കോട്ട, പെൻസിൽവാനിയ തുടങ്ങിയ സംസ്ഥാനങ്ങളിൽ സംസ്ഥാന പക്ഷികളെ വേട്ടയാടുന്നതിനു അനുവാദം ഉണ്ടായിരുന്നുവെങ്കിലും  അലബാമ, ജോർജ്ജിയ, മസാച്ചുസെറ്റ്സ്, സൌത്ത് കരോലിന, ടെന്നസി തുടങ്ങിയ സംസ്ഥാനങ്ങൾ വേട്ടയാടുന്നതിൽ പ്രത്യേകമായ നിഷ്കർകളൊന്നുമില്ലാതെ അധികമായി ഒരു സംസ്ഥാന വേട്ടപ്പക്ഷിയെക്കൂടി നിഷ്കർശിച്ചിരുന്നു. നോർത്തേൺ കാർഡിനൽ ഏഴു സംസ്ഥാനങ്ങളുടെ സംസ്ഥാന പക്ഷിയാണ്. അതുപോലെ തന്നെ വെസ്റ്റേൺ മെഡോലാർക്ക് ആറ് സംസ്ഥാനങ്ങൾക്കും ഒരു പോലെ സംസ്ഥാന പക്ഷിയാണ്. നിരവധി സംസ്ഥാനങ്ങള്ക്ക് സംസ്ഥാന പക്ഷികളെക്കൂടാതെ പ്രത്യേകമായ സംസ്ഥാന ഡിനോസുകളം അതുപോലെ സംസ്ഥാന ഷഡ്പദങ്ങൾ, സംസ്ഥാന സസ്തനി അല്ലെങ്കിൽ സംസ്ഥാന കുതിര എന്നിവയൊക്കെ പ്രത്യേകമായിട്ടുണ്ട്. അതുകൂടാതെ 50 സംസ്ഥാനങ്ങൾക്കും പൊതുവായിട്ട് ഒരു സംസ്ഥാനപക്ഷി വേറേയുമുണ്ട്.
External links
വർഗ്ഗം:അമേരിക്കൻ ഐക്യനാടുകളുമായി ബന്ധപ്പെട്ട പട്ടികകൾ
ജോസെഫ് കോണി
ലോർഡ്സ് റെസിസ്റ്റൻസ് ആർമി (LRA) എന്ന ഭീകര സംഘടനയുടെ നേതാവാണ് ജോസെഫ് കോണി. ദൈവത്തിന്റെ പ്രതിപുരുഷനാണ് താൻ എന്ന് അവകാശപ്പെടുന്നു.
അവലംബം
വർഗ്ഗം:1961-ൽ ജനിച്ചവർ
കോസ്റ്റൽ തായ്പാൻ
വടക്കേ ഓസ്ട്രേലിയ യിലും പടിഞ്ഞാറൻ ഓസ്ട്രേലിയയിലും ന്യൂ ഗിനിയ യിലും കണ്ട് വരുന്ന കൊടും വിഷമുള്ള പാമ്പ് ഇനമാണ് കോസ്റ്റൽ തായ്പാൻ. ഇൻലാൻഡ് തായ്പാൻ നും ഈസ്റ്റേൺ ബ്രൗൺ സ്നേക്ക് ക്കും കഴിഞാൽ കരയിലെ ഏറ്റവും വിഷ വീര്യമുള്ള മൂന്നാമത്തെ പാമ്പായി ഇവ അറിയപ്പെടുന്നു.
വിവരണം
പ്രായപൂർത്തിയായ കോസ്റ്റൽ തായ്പാനു ശരാശരി 1.2 മീ (3.9 അടി) നീളം കാണപ്പെടുന്നു. 9.5 അടി നീളവും (2.5 മീ) 6.5 കിലോഗ്രാം വരെ ഭാരവും ഉള്ളവയെ ലഭിച്ചിട്ടുണ്ട്.
വിഷം
എലികളിൽ നടത്തിയ LD50 മൂല്യമുള്ള പരീക്ഷണങ്ങൾ അനുസരിച്ച് കോസ്റ്റൽ തായ്പാൻ കരയിലെ ഏറ്റവും വിഷ വീര്യമുള്ള മൂന്നാമത്തെ പാമ്പ് ആണ്.
അവലംബം
https://en.m.wikipedia.org/wiki/IUCN_Red_List
https://archive.org/details/snakesinquestion00erns
https://web.archive.org/web/20120201062634/http://www.seanthomas.net/oldsite/ld50tot.html
ഷാജൂൺ കാര്യാൽ
ജീവിതം
1984-ൽ 21-ാം വയസ്സിൽ ഐ.വി. ശശി യുടെ സംവിധാന സഹായിയായാണ് ഷാജൂൺ കാര്യാൽ അദ്ദേഹത്തിൻ്റെ സിനിമാ ജീവിതം ആരംഭിച്ചത്. ഉയരങ്ങളിൽ (1984), അനുബന്ധം (1985), കരിമ്പിൻ പൂവിനക്കരെ (1985), ആവനാഴി (1986), 1921 (1988), ദൗത്യം (1989), വർത്തമാന കാലം (1990), അർഹത (1990), മിധ്യ (1991), നീലഗിരി (1991), വർണ്ണപ്പകിട്ട് (1997)  തുടങ്ങി നിരവധി സിനിമകളിൽ അസിസ്റ്റന്റ് അല്ലെങ്കിൽ അസോസിയേറ്റ് ഡയറക്ടറായി പ്രവർത്തിച്ചു.
സുരേഷ് ഗോപി, ശോഭന, വിക്രം എന്നിവർ അഭിനയിച്ച രജപുത്രൻ (1996) എന്ന ചിത്രത്തിലൂടെ സംവിധായകനായി അദ്ദേഹം അരങ്ങേറ്റം കുറിച്ചു. തച്ചിലേടത്തു ചുണ്ടൻ (1999), വടക്കുംനാഥൻ (2006) തുടങ്ങി നിരവധി ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്. വടക്കുംനാഥന് ശേഷം രാമൻ പോലീസ്, ടാക്കീസ് എന്നീ രണ്ട് ചിത്രങ്ങൾ പ്ലാൻ ചെയ്തെങ്കിലും രണ്ട് പ്രൊജക്ടുകളും നടന്നില്ല. 2012-ൽ അദ്ദേഹം ചേട്ടായീസ് സംവിധാനം ചെയ്തു. അതേ ചിത്രത്തിനായി പുതുതായി സമാരംഭിച്ച തക്കാളി ഫിലിംസിൻ്റെ അഞ്ച് പങ്കാളികളിൽ ഒരാളായി അദ്ദേഹം സഹനിർമ്മാണവും നടത്തി. 2015-ൽ ''സർ സി.പി. എന്ന'' ചിത്രം സംവിധാനം ചെയ്തു. മൃദു ഭാവേ ദൃഢ കൃത്യേ ആണ് അദ്ദേഹത്തിന്റെ ഏറ്റവും പുതിയ ചിത്രം. 2023ൽ പുറത്തിറങ്ങാനിരിക്കുന്ന ചിത്രത്തിൻ്റെ ഫസ്റ്റ് ലുക്ക് പോസ്റ്റർ ദേശീയ അവാർഡ് ജേതാവായ ഗായിക നഞ്ചിയമ്മ പുറത്തിറക്കി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1966-ൽ ജനിച്ചവർ
സിറ്റാഡെല്ല
മാൾട്ടയിലെ ഗോസോ ദ്വീപിലെ വിക്ടോറിയയുടെ കോട്ടയാണ് കാസ്റ്റെല്ലോ (മാൾട്ടീസ്: ഇൽ-കാസ്റ്റെൽ), എന്നും അറിയപ്പെടുന്ന സിറ്റാഡെല്ല. വെങ്കലയുഗം മുതൽ ഈ പ്രദേശത്ത് ജനവാസമുണ്ടായിരുന്നു. ഇപ്പോൾ സിറ്റാഡെല്ല സ്ഥിതിചെയ്യുന്ന സ്ഥലം പ്യൂണിക്-റോമൻ നഗരമായ ഗൗലോസിന്റെയോ ഗ്ലോക്കോണിസ് സിവിറ്റാസിന്റെയോ അക്രോപോളിസ് ആണെന്ന് വിശ്വസിക്കപ്പെടുന്നു.
പുറംകണ്ണികൾ
വർഗ്ഗം:മാൾട്ടയിലെ കോട്ടകൾ
ആർത്തർ ദാന്തോ
ഒരു അമേരിക്കൻ കലാനീരുപകനും, തത്ത്വചിന്തകനുമായിരുന്നു ആർത്തർ കോൾമൻ ദാന്തോ  ( 1924 ജനുവരി 1 - 2013 ഒക്ടോബർ 25). ദി നേഷൻ എന്ന മാഗസിനിൽ ദീർഘകാലം കലാ നിരൂപകനായി നിന്ന ആർത്തർ  തത്വ ചിന്തയിലധിഷ്ടിതമായ സൗന്ദര്യശാസ്ത്രത്തിലും, തത്വചിന്തയുടെ ചരിത്രത്തിലും  അദ്ദേഹത്തിന്റെ മികവുകൊണ്ട് ശ്രേദ്ധേയനാണ്. ഫിലോസഫി ഓഫ് ആക്ഷൻ അദ്ദേഹത്തിന്റേതാണ്. അദ്ദേഹം ചിന്തയിലും, വികാരത്തിലും,  കലയുടെ തത്ത്വചിന്തയിലും, റെപ്രസെന്റേഷൻ നിയമങ്ങളിലും, തത്ത്വചിന്തയിലെ മനഃശാസ്ത്രത്തിലും, ഹേഗലിന്റെ സൗന്ദര്യശാസ്ത്രത്തിലും , തത്ത്വചിന്തകന്മാരായ  ഫ്രീഡ്രിക്ക് നീച്ചയിലും , ആർതർ ഷോപ്പൻഹോവറിലും തത്പരനായിരുന്നു.
മരണം
ന്യൂയോർക്ക് നഗരത്തിലെ മാൻ ഹാറ്റനിൽ വച്ച് തന്റെ 89-ാം വയസ്സിൽ  2013 ഒക്ടോബർ 25-നാണ് ആർത്തർ ദാന്തോ മരിച്ചത്.
അധിക ലിങ്കുകൾ
വർഗ്ഗം:1924-ൽ ജനിച്ചവർ വർഗ്ഗം:2013-ൽ മരിച്ചവർ
തീവണ്ടിപ്പാത പുഴു
ഫിൻഗോഡിഡേ കുടുംബത്തിൽപ്പെട്ട ഫ്രിക്സോത്രിക്സ് വിഭാഗത്തിലെ ഒരിനം മുതിർന്ന പെൺ വണ്ടിൻറെ ലാർവ രൂപമാണ് തീവണ്ടിപ്പാത പുഴു. രണ്ടിഞ്ചു നീളവും ഖണ്ഡങ്ങളായ(segmented) ശരീരഘടനയുമുള്ള  ഈ ലാർവയെ (Rail road worm) തെക്കേ അമേരിക്കയിൽ കണ്ടുവരുന്നു. രണ്ട് വ്യത്യസ്ത ഇനം ജൈവ ദീപ്തികൾ പുറപ്പെടുവി ക്കാൻ ഇവക്ക് കഴിവുണ്ട്. കാഴ്ചയിൽ ശലഭപ്പുഴുവിന് സമാനമാണ്. നെഞ്ഞുറയിലെ രണ്ടാമത്തെ ഖണ്ഡം മുതൽ ഉദരഭാഗത്തെ  ഒൻപതാമത്തെ ഖണ്ഡം വരെ ഇരു വശത്തുമായി      മഞ്ഞകലർന്ന പച്ച വെളിച്ചം കാണപ്പെടുന്നു. തലയുടെ ഇരു വശത്തുമായി ഒരു ജോഡി ചുവപ്പ് വെളിച്ചവും. ഇവയുടെ ശരീരത്തിലെ വ്യത്യസ്ത ലൂസിഫറേസുകളാണ് ഈ വർണപ്രകാശത്തിനു കാരണം,
ലൂസിഫെറേസ് എന്ന രാസാഗ്നിയുടെ സാന്നിദ്ധ്യത്തിൽ ഓക്സീകരണം നടക്കുമ്പോഴാണ് ലൂസിഫെറിൻ പ്രകാശം പ്രസരിപ്പിക്കുന്നത്.
ശരീരത്തിലെ  ഖണ്ഡങ്ങളും അവയ്ക്കിടയിലെ പ്രകാശവും   രാത്രിയിൽ  പ്രകാശമാനമായി കാണപ്പെടുന്ന തീവണ്ടി ജാലകങ്ങൾക്കു      സമാനമായതിനാലാണ് "തീവണ്ടിപ്പുഴു" എന്ന  പേര് ഉണ്ടായത്. രാത്രിവേട്ട നടത്തുന്ന മറ്റു ജീവജാലങ്ങൾക്കുള്ള "ഭക്ഷണമല്ല" എന്ന   മുന്നറിയിപ്പ്  കൂടിയാണ്  പ്രകാശപ്രസരണം എന്നു വിശ്വസിക്കപ്പെടുന്നു.
"തീവണ്ടി വിര" എന്ന പദം ചിലപ്പോൾ ആപ്പിൾ മാൻഗോട്ടിലും പ്രയോഗിക്കുന്നു.
മാത്രാസമകം
ഒരു മലയാള ഭാഷ വൃത്തമാണ് മാത്രാസമകം. ഏതെങ്കിലും വിധത്തിൽ ഒരു പാദത്തിനു പതിനാറു മാത്രകൾ വരുന്നതിനെ ചേർത്തുവെച്ച് മാത്രാസമകം എന്നു പറയുന്നു. ഈ വൃത്തത്തിനു പലതരം വിഭാഗങ്ങൾ ഉണ്ട്. അത്രമാത്രം പ്രാധാന്യമില്ലാത്തതിനാൽ ഇവയ്ക്കൊന്നും പ്രത്യേകമായി ലക്ഷണം നിലവിൽ ഇല്ല. ഒരു പാദത്തിൽ എല്ലാം ലഘുമാത്രകളായിട്ടാണെങ്കിൽ അതിനെ അചലധൃതി എന്നും ഒമ്പതാമത്തെ അക്ഷരം ലഘുവും അവസാനത്തെ അക്ഷരമാത്ര ഗുരും ആയാൽ ഇടയിൽ യതോചിതമായി ഇവ കലർത്തിയും പതിനാറുമാത്രകൾ തികഞ്ഞാൽ ആണു സാധാരണയായി മാത്രാസമകം എന്നു വിളിക്കുന്നത്. അതുപോലെ നാലുമാത്ര കഴിഞ്ഞ് ജഗണമോ ബാക്കിയെല്ലാം ലഘുമാത്രയോ അയാൽ അതിനെ വിശ്ലോകം എന്നു പറയുന്നു. ഇതേപോലെ ജഗണമോ ബാക്കിയെല്ലാം ലഘുവോ വരുന്നത് എട്ടുമാത്ര കഴിഞ്ഞിട്ടാണെങ്കിൽ അതിനെ വാനവാസിക എന്നു വിളിക്കുന്നു.
ലക്ഷണം
പാദത്തിൽ പലമട്ടായിപ്പതിനാറിഹ മാത്രകൾ അടങ്ങീടും വൃത്തവർഗ്ഗം മാത്രാസമകസംജ്ഞമാം.
അവലംബം
വർഗ്ഗം:ഭാഷാവൃത്തങ്ങൾ
നിവേദിത മേനോൻ
പ്രശസ്ത ഫെമിനിസ്റ്റ് എഴുത്തുകാരിയായ നിവേദിത മേനോൻ ജവഹർലാൽ നെഹറു സർവ്വകലാശാലയിലെ രാഷ്ട്രമീമാംസാ വിഭാഗം പ്രൊഫസറാണ്. സമകാലീന രാഷ്ട്രീയ-സാമൂഹ്യ സംഭവികാസങ്ങളിൽ അവർ ഇടപെടുകയും തന്റെ അഭിപ്രായങ്ങൾ വ്യക്തമാക്കുകയും ചെയ്യാറുണ്ട്.
കൃതികൾ
പ്രധാന കൃതികൾ ഇവയാണ്
അവലംബം
വർഗ്ഗം:ജവഹർലാൽ നെഹ്രു സർവകലാശാലാ അദ്ധ്യാപകർ
തിരുവനന്തപുരം - കണ്ണൂർ ജനശതാബ്ദി എക്സ്പ്രസ്സ്
തിരുവനന്തപുരത്തുനിന്നും കോട്ടയം വഴി കണ്ണൂർ വരെ സർവീസ് നടത്തുന്ന തീവണ്ടിയാണ് തിരുവനന്തപുരം - കണ്ണൂർ ജനശതാബ്ദി എക്സ്പ്രസ്സ് (തീവണ്ടി നമ്പർ 12081/82). 2011 ൽ സർവീസ് കോഴിക്കോട് വരെ സർവീസ് ആരംഭിച്ച ഈ തീവണ്ടി 2013 ൽ കണ്ണൂർ വരെ നീട്ടുകയായിരുന്നു.
ഇതും കൂടി കാണുക
തിരുവനന്തപുരം - കോഴിക്കോട് ജനശതാബ്ദി എക്സ്പ്രസ്സ് വർഗ്ഗം:കേരളത്തിലെ യാത്രാതീവണ്ടികൾ
അബ്ഖാസ് ഭാഷ
അബ്ഖാസ് Abkhaz അല്ലെങ്കിൽ അബ്ക്സാസ് ഒരു വടക്കുപടിഞ്ഞാറൻ കോക്കേഷ്യൻ ഭാഷയാണ്. അബ്ഖാസ് ജനതയാണ് ഈ ഭാഷ കൂടുതലായി സംസാരിക്കുന്നത്. മുൻ സോവിയറ്റ് യൂണിയനിലെയും ഇന്നത്തെ ജോർജ്ജിയയിലെയും ഒരു സ്വയംഭരണ റിപ്പബ്ലിക്കായ അബ്ഖാസിയായിലെ ഔദ്യോഗികഭാഷയാണ് അബ്ഖാസ്. അബ്ഖാസിയായിൽ ഏതാണ്ട്, 100,000 ജനങ്ങൾ ഈ ഭാഷ സംസാരിക്കുന്നു. ടർക്കി, ജ്യോർജ്ജിയയിലെ മറ്റൊരു റിപ്പബ്ലിക്കായ അഡ്ജാറ, സിറിയ, ജോർദാൻ തുടങ്ങി അനേകം പടിഞ്ഞാറൻ രാജ്യങ്ങളിലെ പതിനായിരക്കണക്കിനു ജനങ്ങൾ ഈ ഭാഷ സംസാരിക്കുന്നുണ്ട്. 2010ലെ റഷ്യൻ സെൻസസ് പ്രകാരം, റഷ്യയിലെ അബ്ഖാസ് എന്ന സ്ഥലത്ത് 6,786 പേർ ഈ ഭാഷ സംസാരിക്കുന്നതായി കണ്ടെത്തി.
ഗ്രന്ഥസൂചി
വർഗ്ഗം:അബ്ഖാസിയ
മൃദു ഭാവേ ദൃഢ കൃത്യേ
ഷാജൂൺ കാര്യാൽ സംവിധാനം ചെയ്ത്, ഹൈഡ്രോഎയർ ടെക്‌ടോണിക്‌സ് പ്രൈവറ്റ് ലിമിറ്റഡ് നിർമ്മിച്ച മലയാളചലച്ചിത്രമാണ് മൃദുഭാവേ ധ്രുദ കൃതേ (ഈ ചിത്രം എം‌.ബി‌.ഡി‌.കെ. എന്നും വിപണനം ചെയ്യപ്പെടുന്നു). സൂരജ് സൺ, ശ്രവണ ടി. എൻ., മരിയ പ്രിൻസ്, ദിനേഷ് പണിക്കർ, സുരേഷ് കൃഷ്ണ, അനിൽ ആന്റോ, സീമ ജി. നായർ എന്നിവരാണ് ചിത്രത്തിലെ പ്രധാന അഭിനേതാക്കൾ.
ഛായാഗ്രഹണം നിഖിൽ വി നാരായണനും, സംഗീത സംവിധാനവും പശ്ചാത്തല സംഗീതവും സാജൻ മാധവും ഒരുക്കിയിരിക്കുന്നു. കാസർഗോഡ്, ഒറ്റപ്പാലം, എറണാകുളം, മുംബൈ എന്നിവിടങ്ങളിലായി സിനിമയുടെ ചിത്രീകരണം പൂർത്തിയായി. വിജയ് ശങ്കർ മേനോൻ്റെ കഥയ്ക്ക് നവാഗതനായ രവി തോട്ടത്തിൽ തിരക്കഥയും, രാജേഷ് കുറുമാലി സംഭാഷണവും രചിച്ചിരിക്കുന്നു.
മുഖ്യ ഛായാഗ്രഹണം 2022 ഓഗസ്റ്റിൽ ആരംഭിച്ച് 2023 ഫെബ്രുവരിയിൽ പൂർത്തിയായി. 2023-ൽ പുറത്തിറങ്ങാനിരിക്കുന്ന ചിത്രത്തിൻ്റെ ഫസ്റ്റ് ലുക്ക് പോസ്റ്റർ ദേശീയ അവാർഡ് ജേതാവായ ഗായിക നഞ്ചിയമ്മ പുറത്തിറക്കി.
കാസർഗോഡ് മലയാളം
കാസർഗോഡ് ജില്ലയിലും പരിസരങ്ങളിലുമുള്ള മലയാളികൾ സം സാരിക്കുന്ന മലയാള ഭാഷാഭേദമാണ് കാസർഗോഡ് മലയാളം. കാസറഗോഡിന് പുറമെ സൗത്ത് കാനറയിലെ സുള്ളിയ, പുത്തൂർ പ്രദേശങ്ങളിലും ഈ ഭാഷ സംസാരിക്കപ്പെടുന്നുണ്ട്. ഈ ഭാഷാഭേദം ഇന്നത്തെ മാനക മലയാള ഭാഷയിൽ നിന്നും വളരെ വ്യത്യസ്തതകൾ ഉള്ളതാണ്.'ചാടുക' എന്ന മാനക മലയാള പദത്തിന് കാസറഗോഡ് ഭാഷയിൽ അർഥം 'കളയുക' എന്നാണ്.മാനക മലയാളത്തിൽ നിന്നും വ്യത്യസ്തമായി ഈ ഭാഷാഭേദത്തിൽ സംസ്കൃതത്തിന്റെ സ്വാധീനം വളരെക്കുറവാണെന്നു കാണാം.
കാസർഗോഡ് മലയാളം
വാക്കുകൾ-മാനക മലയാളം വാക്കുകൾ
കാസർഗോഡ് നാമ പദങ്ങൾ
വർഗ്ഗം:മലയാളത്തിലെ ഭാഷാഭേദങ്ങൾ
പാൻ-ഏഷ്യനിസം
ഏഷ്യൻ ജനതയുടെ രാഷ്ട്രീയവും സാമ്പത്തികവുമായ ഐക്യവും സഹകരണവും പ്രോത്സാഹിപ്പിക്കുന്ന ഒരു പ്രത്യയശാസ്ത്രമാണ് പാൻ-ഏഷ്യനിസം. ഇത് ഏഷ്യനിസം അല്ലെങ്കിൽ ഗ്രേറ്റർ ഏഷ്യനിസം എന്നീ പേരുകളിലും അറിയപ്പെടുന്നു. പൂർവ്വേഷ്യ, ദക്ഷിണേഷ്യ, തെക്കുകിഴക്കേ ഏഷ്യ എന്നിവിടങ്ങളിൽ നിന്ന് പാൻ-ഏഷ്യനിസത്തിന്റെ നിരവധി സിദ്ധാന്തങ്ങളും മുന്നേറ്റങ്ങളും മുന്നോട്ടുവച്ചിട്ടുണ്ട്. ഈ പ്രത്യയശാസ്ത്രത്തെ പ്രചോദിപ്പിക്കുന്നത് പാശ്ചാത്യ സാമ്രാജ്യത്വത്തിനും കൊളോണിയലിസത്തിനും എതിരായ പ്രതിരോധവും "യൂറോപ്യൻ മൂല്യങ്ങളെക്കാൾ" "ഏഷ്യൻ മൂല്യങ്ങൾക്ക്" മുൻഗണന നൽകണം എന്ന വിശ്വാസവുമാണ്.
ജാപ്പനീസ് ഏഷ്യനിസം
ലഘുചിത്രം|230x230ബിന്ദു| നവംബർ 1943 ലെ ഗ്രേറ്റർ ഈസ്റ്റ് ഏഷ്യ കോൺഫറൻസിൽ പങ്കെടുക്കുന്നവർ, ഇടത് നിന്ന് വലത്തേക്ക്, ബാ മൌ, ഷാങ് ജിങ്ക്വൈ, വാങ് ജിങ്ക്വൈ, [[ഹിദേക്കി ടോജോ|ഹിദെകി ടോജോ, വാൻ വൈതയകോൺ, ജോസ് പി ലോറൽ, സുഭാഷ് ചന്ദ്ര ബോസ്]] രണ്ടാം ലോകമഹായുദ്ധത്തിനു മുമ്പുള്ള ജാപ്പനീസ് പാൻ-ഏഷ്യനിസത്തിന്റെ കാതൽ യൂറോപ്യൻ സാമ്രാജ്യത്വത്തിനെതിരെ ഏഷ്യ ഒന്നിക്കണമെന്ന ആശയമായിരുന്നു.
യൂറോപ്പിന്റെ സമ്മർദ്ദത്തിലായ ഏഷ്യൻ രാജ്യങ്ങളുടെ ഐക്യത്തെക്കുറിച്ചുള്ള സംവാദങ്ങൾക്കിടയിൽ ആണ് ജപ്പാനീസ് ഏഷ്യനിസം വികസിച്ചുവന്നത്. മുൻ സംവാദങ്ങൾ ഉത്ഭവിച്ചത് ലിബറലിസത്തിൽ നിന്നാണ്. യൂറോപ്യൻ ശക്തികൾക്കെതിരായ സഹകരണ പ്രതിരോധത്തിനായി  ജപ്പാൻ-കൊറിയ യൂണിയനൈസേഷനായി വാദിച്ച ടോക്കിച്ചി തരുയി (1850-1922), ജപ്പാനിലെ ആഭ്യന്തര ഭരണഘടനാ ഗവൺമെന്റിനും കൊറിയയുടെ പരിഷ്കാരങ്ങൾക്കും ശ്രമിച്ച കെന്റാരോ ഒയി (1843-1922) എന്നിവരായിരുന്നു അവരുടെ പ്രത്യയശാസ്ത്രജ്ഞർ. പത്തൊൻപതാം നൂറ്റാണ്ടിന്റെ അവസാനത്തിൽ ജാപ്പനീസ് പാൻ-ഏഷ്യൻ ചിന്തകൾ വികസിച്ചുതുടങ്ങി, പ്രത്യേകിച്ചും റുസോ-ജാപ്പനീസ് യുദ്ധത്തിൽ (1904–1905) റഷ്യ പരാജയപ്പെട്ടതിനെത്തുടർന്ന്. ഇത് ഇന്ത്യൻ കവിയായ രബീന്ദ്രനാഥ് ടാഗോർ, ശ്രീ അരബിന്ദോ, ചൈനീസ് രാഷ്ട്രീയക്കാരൻ സൺ യാത്-സെൻ എന്നിവരിൽ താൽപര്യം സൃഷ്ടിച്ചു. ഇടത്ത്‌|ലഘുചിത്രം|315x315ബിന്ദു|ഒരു ജാപ്പനീസ് പാൻ-ഏഷ്യൻ എഴുത്തുകാരൻ ഷമൈ അക്കാവ. വിശാലമായ ഏഷ്യൻ സഹകരണത്തോടുള്ള ജപ്പാന്റെ ഔദ്യോഗിക താൽപര്യം, അവിടെ ഇന്ത്യൻ പഠനത്തിനുള്ള സൗകര്യങ്ങൾ സ്ഥാപിക്കുന്നതിലേക്ക് നയിച്ചു. 1899 ൽ ടോക്കിയോ ഇംപീരിയൽ യൂണിവേഴ്സിറ്റി സംസ്കൃതത്തിലും കവിതയിലും ഒരു ചെയർ സ്ഥാപിച്ചു, പിന്നീട് 1903 ൽ മത താരതമ്യ പഠനത്തിന്റെ കൂടുതൽ ചെയറുകൾ സ്ഥാപിക്കപ്പെട്ടു. ഈ അന്തരീക്ഷത്തിൽ, ഇരുപതാം നൂറ്റാണ്ടിന്റെ തുടക്കത്തിൽ പഠനത്തിനായി നിരവധി ഇന്ത്യൻ വിദ്യാർത്ഥികൾ ജപ്പാനിലെത്തി, അതിനെത്തുടർന്ന് ഓറിയന്റൽ യംഗ്മെൻസ് അസോസിയേഷൻ 1900 ൽ സ്ഥാപിക്കപ്പെട്ടു. ലണ്ടൻ സ്‌പെക്ടേറ്ററിലെ ഒരു റിപ്പോർട്ടിനെത്തുടർന്ന് അവരുടെ ബ്രിട്ടീഷ് വിരുദ്ധ രാഷ്ട്രീയ പ്രവർത്തനം ഇന്ത്യൻ സർക്കാരിനെ അസ്വസ്ഥരാക്കി.
എന്നിരുന്നാലും, ജാപ്പനീസ് സമൂഹം സ്വാതന്ത്ര്യ- ജനാവകാശ പ്രസ്ഥാനത്തെക്കാളും അൾട്രാനാഷണലിസത്തോട് ശക്തമായി ചായ്‌വ് കാണിച്ചിരുന്നു. ബ്ലാക്ക് ഓഷ്യൻ സൊസൈറ്റി, ബ്ലാക്ക് ഡ്രാഗൺ സൊസൈറ്റി എന്നിവ ജപ്പാൻ സ്വാധീനം ഏഷ്യ മുഴുവൻ വ്യാപിപ്പിക്കുന്നതിന്റെ പ്രതിനിധികളായിരുന്നു. ജാപ്പനീസ് സാമ്രാജ്യത്വത്തിനും വിപുലീകരണത്തിനും വേണ്ടി വാദിച്ച ബ്ലാക്ക് ഡ്രാഗൺ സൊസൈറ്റി (1933) ഏഷ്യൻ ഭൂഖണ്ഡത്തെ ജാപ്പനീസ് നിയന്ത്രണത്തിലാക്കുന്നതിനെക്കുറിച്ച് വര് ചർച ചെയ്തു. ബ്ലാക്ക് ഡ്രാഗൺ സൊസൈറ്റിയിൽ അംഗമായിരുന്ന റ്യോഹൈ ഉചിഡ (1874-1937) ജപ്പാൻ-കൊറിയ യൂണിയനിസ്റ്റും ഫിലിപ്പൈൻസിന്റെയും ചൈനീസ് വിപ്ലവങ്ങളുടെയും പ്രവർത്തകനായിരുന്നു എന്നതാണ് ഇതിന് ഒരു അപവാദം.
ടൺ മിയസാക്കി (1870-1922) സൺ യാറ്റ്സെന്റെ ചൈനീസ് വിപ്ലവത്തെ പിന്തുണച്ചിരുന്നു. ഒകാകുര കകുസ (1862-1913) യൂറോപ്യൻ സാമ്രാജ്യത്വത്തെ മനുഷ്യ സൗന്ദര്യത്തെ നശിപ്പിക്കുന്ന ഒന്നായി വിമർശിക്കുകയും യൂറോപ്യൻ നാഗരികതയ്‌ക്കെതിരായി ഏഷ്യ ഒന്നിക്കണമെന്നും വാദിച്ചു.
ചൈനയിൽ നിന്നുള്ള പുതിയ ഗ്രേറ്റർ ഏഷ്യനിസം
ചൈനീസ് വീക്ഷണകോണിൽ, ജാപ്പനീസ് സൈനിക ആക്രമണത്തിനും രാഷ്ട്രീയ സ്വാംശീകരണത്തിനും വേണ്ടിയുള്ള യുക്തിസഹമായ ഒരു പ്രത്യയശാസ്ത്രമായി ജാപ്പനീസ് ഏഷ്യനിസത്തെ വ്യാഖ്യാനിച്ചു (cf. ട്വന്റിവൺ ഡിമാന്റ്സ്). 1917-ൽ ലി ദസാവൊ (1889-1927) ഏഷ്യൻ രാജ്യങ്ങളുടെ വിമോചനത്തിനും ഏഷ്യൻ യൂണിയനുമായി വാദിച്ചു. 1924-ൽ സൺ യാറ്റ്-സെൻ (1866-1925) ഏഷ്യൻ രാജ്യങ്ങളെ ഏകീകരിക്കുന്ന "ഗ്രേറ്റർ ഏഷ്യനിസത്തിലൂടെ" കൊളോണിയലിസത്തെ ചെറുക്കുന്നതിനെക്കുറിച്ച് വാദിച്ചു.
രണ്ടാം ലോക മഹായുദ്ധത്തിനു ശേഷമുള്ള പാൻ-ഏഷ്യനിസം
സൺ യത്-സെൻ മുതൽ മഹാതിർ മുഹമ്മദ് വരെയുള്ള രാഷ്ട്രീയ നേതാക്കൾ യൂറോപ്പിന്റെ രാഷ്ട്രീയ മാതൃകകൾക്കും പ്രത്യയശാസ്ത്രങ്ങൾക്കും ഏഷ്യൻ സമൂഹങ്ങളിലും തത്ത്വചിന്തകളിലും കാണപ്പെടുന്ന മൂല്യങ്ങളും ആശയങ്ങളും ഇല്ല എന്ന് വാദിക്കുന്നവരാണ്.
നെഹ്രുവിന്റെ ഏഷ്യനിസം
ഏഷ്യൻ രാജ്യങ്ങളുടെ ഒരുമയിലൂടെ പാൻ ഏഷ്യൻ സ്വപ്നങ്ങൾ കണ്ടിരുന്ന ഇന്ത്യൻ രാഷ്ട്രീയ നേതാവായിരുന്നു ജവഹർലാൽ നെഹ്രു. ഇന്ത്യയുടെ ആദ്യത്തെ പ്രധാനമന്ത്രിയാകുന്നതിന് വളരെ മുമ്പുതന്നെ, ചൈനയും ഇന്ത്യയും കേന്ദ്ര പങ്ക് വഹിക്കുന്ന ഏഷ്യൻ ഐക്യത്തോട് അദ്ദേഹത്തിന് താൽപ്പര്യമുണ്ടായിരുന്നു. രണ്ടാം ലോക മഹായുദ്ധത്തിന്റെ അവസാനത്തിൽ യൂറോപ്യൻ സാമ്രാജ്യങ്ങൾ അതിവേഗം ഇല്ലാതാകുന്നതോടെ ഏഷ്യൻ രാജ്യങ്ങൾക്കിടയിലെ മുൻകാല ചരിത്രപരമായ ബന്ധങ്ങൾ വീണ്ടെടുക്കാൻ കഴിയുമെന്ന് നെഹ്‌റു വിശ്വസിച്ചു. നെഹ്രുവിന്റെ പാൻ-ഏഷ്യൻ സ്വപ്നങ്ങൾ ഇല്ലാതാക്കിയത് 1962 ലെ ഇന്ത്യ-ചൈന യുദ്ധമാണെന്ന് അഭിപ്രായങ്ങളുണ്ട്. ആ യുദ്ധത്തിലെ ഇന്ത്യയുടെ പരാജയത്തിന് കാരണം നെഹ്രുവിന്റെ ഏഷ്യനിസവും ചേരിചേരാ നയവുമാണെന്ന് പെൻസിൽവാനിയ സർവകലാശാലയിലെ പൊളിറ്റിക്കൽ സയൻസ് പ്രൊഫസർ ഫ്രാൻസൈൻ ഫ്രാങ്കൽ ആരോപിക്കുന്നു.
കൂടുതൽ വായനയ്ക്ക്
വർഗ്ഗം:രാഷ്ട്രീയ പ്രത്യയശാസ്ത്രങ്ങൾ വർഗ്ഗം:കോളനിവാഴ്ച
ദ എക്കണോമിക്സ് ടൈംസ്
ഇന്ത്യയിൽ നിന്നുള്ള ഇംഗ്ലീഷ് ഭാഷാ ബിസിനസ് കേന്ദ്രീകൃത ദിനപത്രമാണ് ദി ഇക്കണോമിക് ടൈംസ്. ടൈംസ് ഗ്രൂപ്പിന്റെ ഉടമസ്ഥതയിലുള്ളതാണ് ഇത്. ഇക്കണോമിക് ടൈംസ് 1961 ൽ പ്രസിദ്ധീകരണം ആരംഭിച്ചു. 2012 ലെ കണക്കനുസരിച്ച്, വാൾ സ്ട്രീറ്റ് ജേർണലിന് ശേഷം ലോകത്തിലെ ഏറ്റവും വ്യാപകമായി വായിക്കപ്പെടുന്ന രണ്ടാമത്തെ ഇംഗ്ലീഷ് പത്രമാണ് ഇത്. ഇതിന് 800,000-ലധികം വായനക്കാരുണ്ട്. മുംബൈ, ബെംഗളൂരു, ഡെൽഹി, ചെന്നൈ, കൊൽക്കത്ത, ലഖ്‌നൗ, ഹൈദരാബാദ്, ജയ്‌പൂർ, അഹമ്മദാബാദ്, നാഗ്‌പൂർ, ചണ്ഡീഗഢ്, പൂണെ, ഇൻ‌ഡോർ, ഭോപ്പാൽ എന്നീ 14 നഗരങ്ങളിൽ നിന്ന് ഇത് ഒരേസമയം പ്രസിദ്ധീകരിക്കുന്നു. ഇന്ത്യയുടെ സമ്പദ്ഘടന, അന്താരാഷ്ട്ര ധനകാര്യം, ഓഹരി വിലകൾ, സാധനങ്ങളുടെ വിലകൾ, ധനകാര്യവുമായി ബന്ധപ്പെട്ട മറ്റ് കാര്യങ്ങൾ എന്നിവയെ അടിസ്ഥാനമാക്കിയുള്ളതാണ് ഇതിന്റെ പ്രധാന ഉള്ളടക്കം. ഈ പത്രം പ്രസിദ്ധീകരിക്കുന്നത് ബെന്നറ്റ്, കോൾമാൻ &amp; കമ്പനി ലിമിറ്റഡ് ആണ്. 1961 -ൽ പത്രം ആരംഭിച്ചപ്പോൾ അതിന്റെ സ്ഥാപക പത്രാധിപർ പി.എസ്.ഹരിഹരൻ ആയിരുന്നു. ദി ഇക്കണോമിക് ടൈംസിന്റെ ഇപ്പോഴത്തെ എഡിറ്റർ ബോധിസത്വ ഗാംഗുലിയാണ്.
പുറം കണ്ണികൾ
വർഗ്ഗം:കൊൽക്കത്തയിൽ നിന്നു പ്രസിദ്ധീകരിച്ച പത്രങ്ങൾ വർഗ്ഗം:ഇന്ത്യയിലെ ഇംഗ്ലീഷ് ദിനപ്പത്രങ്ങൾ വർഗ്ഗം:ടൈംസ് ഗ്രൂപ്പിന്റെ പ്രസിദ്ധീകരണങ്ങൾ
കൽപന ചൗള ഗവൺമെൻ്റ് മെഡിക്കൽ കോളേജ്
ഹരിയാനയിലെ കർണാലിൽ സ്ഥിതി ചെയ്യുന്ന ഒരു സഹ-വിദ്യാഭ്യാസ മെഡിക്കൽ കോളേജാണ് കൽപന ചൗള ഗവൺമെന്റ് മെഡിക്കൽ കോളേജ് (കെസിജിഎംസി). 2017 ൽ സ്ഥാപിതമായ ഇത് ഇന്ത്യൻ-അമേരിക്കൻ ബഹിരാകാശ സഞ്ചാരി കൽപന ചൗളയുടെ ബഹുമാനാർത്ഥം നാമകരണം ചെയ്യപ്പെട്ടതാണ്. കെസിജിഎംസി ബി ഡി ശർമ്മ യൂണിവേഴ്‌സിറ്റി ഓഫ് ഹെൽത്ത് സയൻസസ് അംഗീകരിച്ചിട്ടുണ്ട്. കൂടാതെ എംബിബിഎസിന് (120 സീറ്റുകൾ) നാഷണൽ മെഡിക്കൽ കമ്മീഷൻ (എൻഎംസി) അംഗീകാരവുമുണ്ട്.
അടിസ്ഥാന സൗകര്യങ്ങൾ
ഹരിയാനയിലെ കർണാൽ നഗരത്തിൽ 50 ഏക്കറിലധികം വിസ്തൃതിയിലാണ് കൽപന ചൗള സർക്കാർ മെഡിക്കൽ കോളേജ് ആൻഡ് ഹോസ്പിറ്റൽ സ്ഥിതി ചെയ്യുന്നത്. ആശുപത്രിയിൽ 300-ലധികം കിടക്കകളുണ്ട്, അവ ഘട്ടം ഘട്ടമായി 700 ആയി ഉയർത്തും. കൂടാതെ, കംപ്യൂട്ടറൈസ്ഡ് റേഡിയോഗ്രാഫി, സിടി സ്കാൻ, കളർ ഡോപ്ലർ, ഓട്ടോമാറ്റിക് സെൽ കൗണ്ടറുകൾ, ലാപ്രോസ്കോപ്പ്, ഓപ്പറേറ്റിംഗ് മൈക്രോസ്കോപ്പുകൾ, ലേസർ, TURP, സൗകര്യങ്ങൾ, പൂർണ്ണമായും പ്രവർത്തനക്ഷമമായ ബയോകെമിസ്ട്രി ലബോറട്ടറി തുടങ്ങിയ അത്യാധുനിക ഉപകരണങ്ങളും ആശുപത്രിയിലുണ്ട്. മെഡിക്കൽ കോളേജ് കെട്ടിടത്തിൽ എംസിഐ മാർഗ്ഗനിർദ്ദേശങ്ങൾ അനുസരിച്ച് 100 എംബിബിഎസ് സീറ്റുകൾക്ക് ആവശ്യമായ എല്ലാ ഡിപ്പാർട്ട്‌മെന്റുകളും ഉണ്ട്, ഇതിൽ ഡെമോൺസ്‌ട്രേഷൻ റൂമുകൾ, മ്യൂസിയം, സ്റ്റുഡന്റ് ലബോറട്ടറികൾ, ഡിപ്പാർട്ട്‌മെന്റൽ ലൈബ്രറി, എയർ കണ്ടീഷൻഡ് സെൻട്രൽ ലൈബ്രറി, ലക്ചർ തിയേറ്ററുകൾ എന്നിവ ഉൾപ്പെടുന്നു. ആൺകുട്ടികൾക്കും പെൺകുട്ടികൾക്കും വെവ്വേറെ ഹോസ്റ്റലുകളും ഫാക്കൽറ്റികൾക്കും ജീവനക്കാർക്കും വസതികളുമുണ്ട്.
ചരിത്രം
വലത്ത്‌|ലഘുചിത്രം| [[കൽപന ചൗള ബഹിരാകാശ സഞ്ചാരിയായിരുന്ന കല്പന്നയുടെ പേരാണ് കോളേജി്]] കോളേജ് കാമ്പസിന്റെയും ആശുപത്രിയുടെയും നിർമ്മാണം 2013 അവസാനത്തോടെ ആരംഭിച്ച് 2017 ൽ പൂർത്തിയായി. പൂർണ്ണമായും പ്രവർത്തനക്ഷമമായ, അത്യാധുനിക ഔട്ട്പേഷ്യന്റ് വിഭാഗവും ആശുപത്രിയും ഇവിടെയുണ്ട്.
അക്രഡിറ്റേഷൻ
ഹരിയാനയിലെ റോഹ്തക്കിലെ പണ്ഡിറ്റ് ഭഗവത് ദയാൽ ശർമ്മ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തതാണ് കോളേജ്. കൂടാതെ എല്ലാ വർഷവും 120 എംബിബിഎസ് വിദ്യാർത്ഥികളെ ഉൾപ്പെടുത്തുന്നതിന് എംസിഐ അംഗീകരിച്ചു.
ആശുപത്രി
ഗവ. ആശുപത്രി, കർണാൽ ടീച്ചിംഗ് ഹോസ്പിറ്റലായി പ്രവർത്തിക്കുന്നു.
ബഹിരാകാശ സഞ്ചാരി കൽപ്പന ചൗളയുടെ ബഹുമാനാർത്ഥം ഹരിയാന സർക്കാർ കോളേജിന് പേര് നൽകി.
അവലംബം
വർഗ്ഗം:ഹരിയാണയിലെ മെഡിക്കൽ കോളേജുകൾ
2020 ചമാൻ സ്ഫോടനം
പാകിസ്ഥാനിലെ ബലൂചിസ്ഥാനിലെ കില്ല അബ്ദുല്ല ജില്ലയിലെ ചാമനിൽ 2020 ഓഗസ്റ്റ് 10 ന് നടന്ന സ്ഫോടനത്തിൽ അഞ്ച് പേർ കൊല്ലപ്പെടുകയും നിരവധി പേർക്ക് പരിക്കേൽക്കുകയും ചെയ്തു.
അവലംബങ്ങൾ
വർഗ്ഗം:ഭീകരാക്രമണങ്ങൾ
യുടിസി+05:00
ലഘുചിത്രം|300x300ബിന്ദു|UTC+05 2010: blue (December), orange (June), yellow (all year round), light blue (sea areas) യുടിസി+05:00 എന്നത് യുടിസിയിൽനിന്നും +05:00 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് അന്താരാഷ്ട്ര സമയക്രമത്തിൽ നിന്നു 05 മണിക്കൂർ മുന്നോട്ടുള്ള സമയമേഖലയാണ്. ഈ സമയമേഖല പ്രധാനമായി റഷ്യ, കസാഖിസ്ഥാൻ, താജിക്കിസ്ഥാൻ, തുർക്മെനിസ്ഥാൻ, ഉസ്ബെക്കിസ്ഥാൻ എന്നിവിടങ്ങളിലാണ് നിലവിലുള്ളത്.
പ്രാമാണിക സമയം (മുഴുവൻ വർഷവും)
''പ്രധാന നഗരങ്ങൾ: കറാച്ചി, താഷ്കെന്റ് ''
അന്റാർട്ടിക്ക
അർമേനിയയും അസർബൈജാനും 1981-2012, 1981-2012 എന്നീ വർഷങ്ങളിൽ പകൽ സമയം (DST), അർമേനിയ വേനൽ സമയം (എ എം എസ് എസ്ടി), അസർബൈജാൻ സമ്മർ ടൈം (AZST) എന്നിവയായിരുന്നു ഉപയോഗിച്ചിരുന്നത്.
അവലംബങ്ങൾ
വർഗ്ഗം:യുടിസി വ്യതിയാനങ്ങൾ
ശ്രീകാകുളം കാർഷിക പ്രക്ഷോഭം
ശ്രീകാകുളം മേഖലയിൽ നിവസിച്ചിരുന്ന ഗിരിജന കർഷകർ, തങ്ങളുടെ കൃഷിഭൂമി അന്യാധീനപ്പെടുന്നതിനെതിരെ നടത്തിയ പ്രതിഷേധമാണ് ശ്രീകാകുളം കാർഷിക പ്രക്ഷോഭം,. 1958-ൽ തുടങ്ങിയ പ്രക്ഷോഭത്തിന് നേതൃത്വം നൽകിയത്  അവിഭക്ത ഇന്ത്യൻ കമ്യൂണിസ്റ്റ് പാർട്ടിയായിരുന്നെങ്കിലും പാർട്ടി പിളർന്നതോടെ നേതാക്കന്മാരിൽ  ഭൂരിഭാഗവും സി.പി.ഐ (എം.എൽ) വിഭാഗത്തിൽ  ചേർന്നു. 1965-72 കാലത്താണ് പ്രക്ഷോഭം മൂർധന്യത്തിലെത്തിയത്. ഇതേ സമയത്തു നടന്ന നക്സൽബാരി സംഭവങ്ങൾ ശ്രീകാകുളം കാർഷിക പ്രക്ഷോഭത്തിന് കൂടുതൽ ഊർജം നൽകി.
പശ്ചാത്തലം
ലഘുചിത്രം|ആന്ധ്ര പ്രദേശ് സംസ്ഥാനം: ജില്ലകൾ ആന്ധ്രപദേശിന്റെ  വടക്കേയറ്റത്ത്, ഒഡീഷയോടു ചേർന്നു കിടക്കുന്ന തീരദേശ ജില്ലയാണ് ശ്രീകാകുളം. 1950-ലാണ് വിശാഖപട്ടണം ജില്ലയുടെ ഭാഗമായിരുന്ന   ചീപ്പുറുപള്ളി, ബൊബ്ബിലി, സലൂർ, പാർവതീപുരം, പലകൊണ്ട എന്നീ മലനാടൻ താലൂക്കുകളും  ഇച്ഛാപുരം, നരസണ്ണാപേട്ട്,ശ്രീകാകുളം, തെക്കലി, സോംപേട്ട എന്നീ തീരദേശതാലൂക്കുകളും, ചേർത്ത് ശ്രീകാകുളം ജില്ല  രൂപീകരിക്കപ്പെട്ടത്. 1978 -ൽ ചീപ്പുറുപള്ളി, ബൊബ്ബിലി, സലൂർ, പാർവതീപുരം താലൂക്കുകൾ  പുതുതായി രൂപീകരിച്ച വിസിയനഗരം ജില്ലയിൽ ഉൾപെടുത്തപ്പെട്ടു.
വികസനപദ്ധതികൾ
പ്ലാനിംഗ് കമീഷൻ രണ്ടാം പഞ്ചവത്സരപദ്ധതിക്കാലത്തു തന്നെ  ഭൂപരിഷ്കരണനിയമങ്ങൾ  നടപ്പിലാക്കാനുള്ള  നടപടികൾ  ആസൂത്രണം ചെയ്തിരുന്നു,. എന്നാൽ പല കാരണങ്ങൾ കൊണ്ടും ഇതു നടപ്പായില്ല.
ഗിരിജനസംഘം
ഇത്തരം അന്യായങ്ങൾക്കെതിരെ ഗിരിവർഗക്കാരെ  ബോധവത്കരിച്ചതും    1958-ൽ  ദളം എന്നപേരിലറിയപ്പെട്ട ഗിരിജന സംഘം  രൂപീകരിച്ചതും   കമ്യൂണിസ്റ്റ് പ്രവർത്തകരായ പി. രാമുലു, വേംപടപു സത്യനാരായണ(സത്യം മാസ്റ്റർ), ആദിബട്ല കൈലാസം എന്നീ അധ്യാപകരുടെ നേതൃത്വത്തിലാണ്, ,. തരിമേല നാഗി റെഡ്ഡി, നാഗഭൂഷൺ പട്നായിക്, സുബ്ബറാവു പാണിഗ്രഹി, പഞ്ചടി കൃഷ്ണമൂർത്തി, പഞ്ചടി നിർമല എന്നിങ്ങനെ പലരും ഈ പ്രസ്ഥാനത്തിൽ സജീവപങ്കാളികളായി. ഗിരിജനസംഘത്തിൻറെ സംഘടിതമായ പ്രക്ഷോഭവും ഇടപെടലുകളും മൂലം  സ്ഥിതിഗതികൾ  കുറയൊക്കെ മെച്ചപ്പെട്ടു. കൂലി നിരക്ക് വർധിച്ചു. പക്ഷെ ഭൂവുടമകൾ എതിർനീക്കങ്ങൾ ആരംഭിച്ചു. , . വിദ്യാഭ്യാസ വകുപ്പിൻറെ സമ്മർദ്ദം മൂലം  പാർവതീപുരം ഏജൻസിയിലെ ഗവർമെൻറ്  പ്രൈമറി സ്കൂളിലെ  അധ്യാപകനായിരുന്ന  വേംപടപു സത്യനാരായണക്ക്  ജോലി രാജിവെക്കേണ്ടിവന്നു. അതോടെ സത്യംമാസ്റ്റർ   മുഴുവൻ സമയവും  ഗിരിജനസംഘ പ്രവർത്തനങ്ങളിൽ ഏർപെട്ടു. സവാര,ജടപു വർഗത്തിൽപെട്ട രണ്ടു സ്ത്രീകളെ വിവാഹം കഴിക്കുകയും ചെയ്തു.
സായുധ പ്രക്ഷോഭം
ഗിരിജനസംഘത്തിൻറെ പ്രവർത്തനങ്ങൾ സമാധാനപരമായിട്ടാണ് ആരംഭിച്ചത്. അജ്ഞതയും അന്ധവിശ്വാസവും അകറ്റാനായി നിശാക്ലാസുകളും ബോധവത്കരണത്തിനായി സമ്മേളനങ്ങളും, റാലികളും, കലാപരിപാടികളും  സംഘടിപ്പിക്കപ്പെട്ടു. ഗിരിജനങ്ങൾക്ക് ആവേശം പകരാനായി സുബ്ബറാവു പാണിഗ്രഹി വിപ്ലവഗാനങ്ങളും നാടകങ്ങളും രചിച്ചു.
പ്രകോപനം
ലഘുചിത്രം|ശ്രീകാകുളം കമ്യൂണിസ്റ്റ്  വിപ്ലവ സ്മാരകം . കോഠാ റോഡ്,  ശ്രീകാകുളം 1967 ഒക്റ്റോബർ 31-ന് പാർവതീപുരം ഏജൻസിയിൽ  ഉൾപെട്ട മൊണ്ടെംകല്ലു ഗ്രാമത്തിൽ കർഷകറാലി സംഘടിപ്പിക്കപ്പെട്ടിരുന്നു. റാലിയിൽ പങ്കെടുക്കാൻ പോവുകയായിരുന്ന ഒരുകൂട്ടം കർഷകരെ ലെവിഡി എന്നസ്ഥലത്തു വെച്ച്  ഭൂവുടമകൾ  കൈയേറ്റം ചെയ്തു,  രണ്ടു പേരെ വെടിവെച്ചുകൊല്ലുകയും ചെയ്തു, , ,. ദൃക് സാക്ഷികളുണ്ടായിട്ടും അധികാരസ്ഥർ ഇതെക്കുറിച്ച്  കേസെടുക്കുകയോ അപരാധികളെ പിടികൂടുകയോ ഉണ്ടായില്ല. ചാരു മജുംദാർ സത്യം മാസ്റ്ററുമായി  ബന്ധപ്പെടുകയും സായുധപ്രക്ഷോഭത്തിന് പ്രോത്സാഹനം നൽകുകയും ചെയ്തുവെന്നും കനു സന്യാലിനോടൊപ്പം ചർച്ചകൾക്കായി ശ്രീകാകുളം സന്ദർശിച്ചെന്നും പറയപ്പെടുന്നു,.
പ്രധാന സംഭവങ്ങൾ
1968 ജനവരിയിൽ സായുധസംഘങ്ങൾ ഭൂവുടമകളുടേയും കൊള്ളപ്പലിശക്കാരുടേയും വീടുകളും ധാന്യപ്പുരകളും ആക്രമിച്ചു, കൊള്ളയടിച്ചു, പണയാധാരങ്ങൾ നശിപ്പിച്ചു. മാർച് നാലിന് പൊലീസും സായുധകർഷകരും തമ്മിൽ നടന്ന ഏറ്റുമുട്ടലിൽ രണ്ടു കർഷകർ കൊല്ലപ്പെട്ടു. ഗരുഡഭദ്ര, പെദഗുട്ടലി, ദുഡ്ഡുകല്ലു, മൊണ്ടെകല്ലു, മല്ലിവീഡു, ദക്ഷിണി, കൊഹർജോള എന്നീ ഗ്രാമങ്ങളിലും കൊള്ളയും കൊലയും വ്യാപകമായി. സായുധപ്രക്ഷോഭം അതിരു കടന്നു, അക്രമാസക്തമായി, കൊലപാതകങ്ങൾ മിക്കതും വിവേചനബോധമില്ലാത്തവയായി. പൊലീസിന് അക്രമം നിയന്ത്രിക്കാനാകാതെ  വന്നപ്പോൾ  അന്നത്തെ ആന്ധ്രപ്രദേശ് സർകാർ  ശ്രീകാകുളം ഡിസ്റ്റർബ്ഡ് മേഖലയാണെന്നു  പ്രഖ്യാപിച്ച്  സപ്രഷൻ  ഓഫ് ഡിസ്റ്റർബൻസസ്  ആക്റ്റ്   നടപ്പിലാക്കി, സെൻട്രൽ റിസേർവ് പൊലീസ് വിന്യസിക്കപ്പെട്ടു. ഗിരിജനങ്ങൾക്ക് മലന്പാതകൾ സുപരിചിതമായിരുന്നതിനാൽ അവർക്ക് സിആർപിഎഫിൽ നിന്ന്  സുഗമമായി രക്ഷപ്പെടാനായി.1970 ജൂലൈ പത്തിന്  ബോറിഹിൽസിൽ വെച്ച് സത്യനാരായണയുംആദിബട്ല കൈലാസവും  മറ്റു ചെല പ്രമുഖ നേതാക്കളും സിആർപിഎഫിൻറെ വെടിയേറ്റു  മരിച്ചതോടെ  സായുധപ്രക്ഷോഭത്തിനു ക്ഷീണം തട്ടി, ,.
പാർവതീപുരം നക്സലൈറ്റ് ഗുഢാലോചന കേസ്
35 കൊലപാതകങ്ങൾ, 77ഭവനഭേദനങ്ങൾ, പോലീസുകാരുടെ നേർക് നൂറോളം   അക്രമങ്ങൾ   എന്നിങ്ങനെ നിരവധി കുറ്റങ്ങൾക്ക്,   1970-ൽ  പാർവതീപുരം ഗൂഢാലോചനകേസ്  എന്ന പേരിൽ പൊലീസ്  ക്രിമിനൽ കേസ്  ഫയൽ ചെയ്തു. മുൻനിര നക്സലൈറ്റ് നേതാക്കളും   ഗിരിജനസംഘ നേതാക്കളും   അനുയായികളും പ്രതിചേർക്കപ്പെട്ടു. പക്ഷെ ഇതിനകം തന്നെ  മിക്ക  നേതാക്കളും  കൊല്ലപ്പെടുകയോ  അറസ്റ്റു  ചെയ്യപ്പെടുകയോ  ചെയ്തിരുന്നു. വിചാരണയും വിധി പ്രഖ്യാനവും വർഷങ്ങളോളം  നീണ്ടുപോയി.1976-ൽ കനു സന്യാൽ,  നാഗഭൂഷൺ പട്നായിക്, എന്നിവരടക്കം പതിനഞ്ചു പേർക്ക്  ആജീവനാന്തത്തടവും  പത്തുപേർക് അഞ്ചുവർഷത്തെ കഠിനതടവും വിധിക്കപ്പെട്ടു. .
അനന്തരഫലങ്ങൾ
നേതാക്കന്മാരുടെ നിര്യാണവും അറസ്റ്റും കാരണം പ്രസ്ഥാനത്തിന്  ഉലച്ചിൽ  തട്ടി. ഭിന്നാഭിപ്രായങ്ങളും, വ്യക്തിസ്പർധകളും  കാരണം  പാർട്ടി പ്രാദേശികതലത്തിൽ  വിവിധ ഗ്രൂപ്പുകളായി പിളർന്നു. കൃഷിഭൂമി കർഷകന് ,സാമൂഹ്യനീതി, ന്യായമായ കൂലി, സമത്വം  എന്നീ മുഖ്യ ഉദ്ദേശ്യങ്ങളിൽ നിന്ന്  വേറിട്ട് വർഗശത്രുവിനെ കൊന്നൊടുക്കുക എന്നതിലേക്ക് പ്രസ്ഥാനം വഴിമാറിയത്  അണികളിൽ  അസ്വാസ്ഥ്യം  സൃഷ്ടിച്ചതും പ്രസ്ഥാനത്തെ ക്ഷീണിപ്പിച്ചുവെന്ന്  അനുമാനിക്കപ്പെടുന്നു., ,
തുടക്കത്തിൽ ശ്രീകാകുളം പ്രക്ഷോഭത്തെ, നക്സൽബാരിയിലെന്നപോലെ  ക്രമസമാധാന പ്രശ്നമായാണ്  സംസ്ഥാന സർകാറും  കേന്ദ്രസർകാറും കണ്ടത്. അന്നത്തെ കേന്ദ്ര ആഭ്യന്തമന്ത്രി  വൈ.ബി.ചവാൻ ലോക്സഭയിൽ  അപ്രകാരം  പ്രസ്താവിക്കുകയും ചെയ്തു. 1966-ൽത്തന്നെ അന്നത്തെ ആന്ധ്ര പ്രദേശ് സർകാർ ഗിരിജനക്ഷേമ വകുപ്പ് (ഡിപാർട്മെൻറ് ഓഫ് ട്രൈബൽ വെൽഫെയർ)  സൃഷ്ടിച്ചിരുന്നു. 1974-75--ൽ ട്രൈബൽ സബ്കമിറ്റിയും നിലവിൽ വന്നു. പക്ഷെ ഇവയൊന്നും വേണ്ടത്ര ഫലം നൽകിയില്ല. വളരെ പിന്നീടാണ് ഈ  പ്രക്ഷോഭത്തിൻറെ  കാർഷിക-സാമൂഹിക-സാമ്പത്തിക വശങ്ങൾ കണക്കിലെടുത്ത്  കേന്ദ്ര-സംസ്ഥാന സർകാറുകൾ  വികസന പദ്ധതികൾക്ക് പ്രാധാന്യം  നൽകിയത്. ,, , , ,.
ആഭ്യന്തരവകുപ്പിൻറെ 2021-ലെ കണക്കനുസരിച്ച്  ഇന്ന്  ഇന്ത്യയിൽ മാവോയിസ്റ്റ് സാന്നിധ്യമുള്ള    എഴുപതു ജില്ലകളിൽ   അഞ്ചെണ്ണം  ആന്ധ്രപ്രദേശിലാണ്. ശ്രീകാകുളം, വിസിയനഗരം, വിശാഖപട്ടണം, ഈസ്റ്റ്  ഗോദാവരി, വെസ്റ്റ്  ഗോദാവരി  എന്നിവയാണവ. ഈ എഴുപതുജില്ലകൾ റെഡ് കൊറിഡോർ അഥവാ റെഡ് സോൺ എന്നും വിശേഷിപ്പിക്കപ്പെടുന്നു. നിയമവിരുദ്ധ പ്രവർത്തന നിരോധന നിയമമനുസരിച്ച് (യു.എ.പി.എ) നക്സലൈറ്റ്-മാവോയിസ്റ്റ്  പ്രവർത്തനങ്ങൾ  നിയമവിരുദ്ധമാണ്.
അവലംബം
വർഗ്ഗം:ഇന്ത്യയിലെ കാർഷിക സമരങ്ങൾ വർഗ്ഗം:നക്സലിസം
കിഴക്കൻ ജാവ
ഈ പ്രവിശ്യയുടെ വിസ്തൃതി 47,800 ചതുരശ്ര കിലോമീറ്ററാണ്. 2010 കനേഷുമാരി കണക്കുകൾ പ്രകാരം 37,476,757 പേരാണ് കിഴക്കൻ ജാവയിൽ അധിവസിക്കുന്നത്. ഇത് ഇന്തോനേഷ്യയിലെ രണ്ടാമത്തെ ജനസാന്ദ്രതയുള്ള പ്രവിശ്യയുംകൂടിയാണ്. ഏറ്റവും പുതിയ ഔദ്യോഗിക കണക്കുകൾപ്രകാരം (ജനുവരി 2014-ൽ) ജനസംഖ്യ 41,529,481 ആയിരുന്നുവെന്ന് കണ്ടെത്തിയിരുന്നു.
പടിഞ്ഞാറൻ ദിക്കിൽ മദ്ധ്യ ജാവാ പ്രവിശ്യയുമായി മാത്രമാണ് ഇതിനു കരഭൂമിയിലൂടെ ബന്ധമുള്ളത്. ജാവാ കടൽ, ഇന്ത്യൻ മഹാസമുദ്രം എന്നിവ യഥാക്രമം വടക്കൻ, തെക്കൻ തീരങ്ങളുടെ അതിരുകളാണ്. അതേസമയം കിഴക്ക് ഭാഗത്ത് ഇടുങ്ങിയ ബാലി കടലിടുക്ക് ജാവ യെ ബാലി യുമായി വേർതിരിക്കുന്നു.
ചരിത്രം
മലാംഗ് നഗരത്തിനടുത്തുനിന്നു കണ്ടെടുക്കപ്പെട്ട 760 CE യിലെ ദിനോയോ ലിഖിതങ്ങളാണ് കിഴക്കൻ ജാവയിൽനിന്നു കണ്ടെടുക്കപ്പെട്ടിട്ടുള്ള ഏറ്റവും പ്രാചീനമായ ലിഖിത സ്രോതസ്സുകൾ. ദിനോയോ രാജ്യത്തിലെ പല രാഷ്ട്രീയ, സാംസ്കാരിക സംഭവങ്ങളും ഈ ലിഖിതങ്ങളാൽ വ്യക്തമാക്കപ്പെടുന്നു. മലാങ്കുസേസ്വര എന്ന പുണ്യ മന്ദിരത്തിന്റെ നാമത്തിൽ നിന്നാണ് മലാങ് എന്ന പേര് ഉരുത്തിരിഞ്ഞതെന്ന് അനുമാനിക്കപ്പെടുന്നു. ഈ പേരു ചുരുങ്ങിയത് 907 CE യിൽ എഴുതപ്പെട്ട മന്ത്യാസിഹ് പോലയുളള ഒരു ലിഖിതത്തിലെങ്കിലും ഉൾക്കൊള്ളുന്നുണ്ട്.
1222 ൽ കെൻ അറോക്ക് സിൻഘസാരി രാജ്യം സ്ഥാപിക്കുകയും അദ്ദേഹം 1292 വരെ അതു ഭരിക്കുകയും ചെയ്തു. അധികാരത്തിൽ എത്തുന്നതിനുമുമ്പ് കെൻ അറോക് തുമാപൽ പ്രദേശം (കെദിരി) അവിടുത്തെ അധികാരിയായിരുന്ന തുങ്കുൽ അമെതങിൽനിന്നു പിടിച്ചെടുത്തിരുന്നു. അത് അക്കാലത്ത് കെദിരി രാജവംശത്തിനു കീഴിൽ കെർത്താജയ (1185 - 1222) രാജാവിന്റ അധികാരപരിധിയിൽപ്പെട്ട പ്രദേശമായിരുന്നു. തുങ്കുൽ അമെതങിന്റെ അംഗരക്ഷകനായിരുന്ന കെൻ അറോക്ക് ആദ്ദേഹത്തിന്റെ സുന്ദരിയായ പത്നി കെൻ ഡെഡെസിനെ ആകസ്മികമായി കാണാനിടവരുകയും അവളിൽ അനുരക്തനാകുകയും താമസിയാതെ കെരിസ് എന്ന കഠാര ഉപയോഗിച്ച് രാജാവിനെ വധിക്കുകയും ചെയ്തു. മ്പു ഗാൻഡ്രിങിന്റെ ശപിക്കപ്പെട്ട കെരിസിന്റെ ആദ്യത്തെ ഇരയെന്ന നിലയിൽ പ്രസിദ്ധനായിരുന്നു അദ്ദേഹം. (കെരിസ് എന്നറിയപ്പെട്ടിരുന്ന ഒരിനം വളഞ്ഞ ജാവാനീസ് കഠാരയുടെ നിർമ്മാതാവായിരുന്നു മ്പു ഗാൻഡ്രിങ്. കെദിരി കാലഘട്ടത്തിൽ ജീവിച്ച (11 ആം നൂറ്റാണ്ട്) അദ്ദേഹത്തിൽനിന്നുതന്നെ ലഭിച്ച ഒരു കെരിസ് ഉപയോഗിച്ച് കെൻ അറോക്ക് എന്നയാൾ അദ്ദേഹത്തെ കൊല്ലപ്പെടുത്തുകയായിരുന്നു. അക്ഷമനായിരുന്ന കെൻ അറോക്ക് മ്പൂവിനെ കൊല്ലാൻ പൂർത്തിയാകാത്ത ഒരു കെരിസാണ് ഉപയോഗിച്ചത്. മ്പൂ അപ്പോൾത്തന്നെ കെൻ ആറോക്കും അയാളുടെ കുടുംബത്തിന്റെ അടുത്ത ഏഴ് തലമുറകളെയും കൊല്ലാൻ ഈ കഠാര ഒരു കാരണമാകട്ടെയെന്ന് എന്നു ശപിക്കുകയും ചെയ്തു)
കെൻ അരോക്ക് രാജവംശത്തിന്റെ പിന്തുടർച്ചക്കാർ 13-ആം നൂറ്റാണ്ട് മുതൽ പതിനഞ്ചാം നൂറ്റാണ്ടുവരെ സിൻഘസാരിയുടേയും മജാപാഹിതിലേയും രാജാക്കന്മാരായിരുന്നു. 1227 ൽ അനുശാപതി, കെൻ ആറോയെ കൊലപ്പെടുത്തുകയും പിന്നീട് സിൻഗസാരിയിലെ രാജാവായിത്തീരുകയും ചെയ്തു. അനശാപതിയുടെ ഭരണം, തോഹ്ജയ അദ്ദേഹത്തെ വധിക്കുന്നതുവരെയുള്ള 20 വർഷക്കാലം മാത്രമേ നീണ്ടുനിന്നിരുന്നുള്ളു. മൂന്നു വർഷത്തിനു ശേഷം, അനുശാപതിയുടെ മകൻ ജയ വിസ്നുവർദ്ധനയുടെ നേതൃത്വത്തിൽ നടന്ന ഒരു വിപ്ലവത്തിൽ തോഹ്ജയ കൊല്ലപ്പെട്ടു. 1268-ൽ വിസ്നുവർദ്ധന മരണമടയുകയും, ശേഷം കെർത്തനഗാര (1268-1292) അധികാരം കൈപ്പിടിയിലൊതുക്കുന്നതിൽ വിജയിക്കുകയും ചെയ്തു. 1292 ൽ കെർത്തനഗാരയെ ജയകത്വാങ് എന്ന വിമതൻ പരാജയപ്പെടുത്തിയതോടെ കെർത്തനഗാര ശക്തിയും സിൻഘസാരിയുടെ ചരിത്രവും കാലയവനികയ്ക്കുള്ളിൽ മറഞ്ഞു. 1294-ൽ മജാപാഹിത് എന്ന രാജ്യം സ്ഥാപിക്കപ്പെട്ടു. ഇതിന്റെ സ്ഥാപകൻ രാഡെൻ വിജയ ആയിരുന്നു. മജാപാഹിത് സാമ്രാജ്യം ഹയാ വുറുക്കിന്റെ ഭരണകാലത്ത് അതിന്റെ സമൃദ്ധിയുടെ ഉന്നതിയിലെത്തിയിരുന്നു. മഹാപതി ഗജ മാഡയോടൊപ്പം ചേർന്ന് അദ്ദേഹം ദ്വിപാന്തര എന്ന പേരിൽ വലിയ ഒരു പ്രദേശം ഒന്നിച്ചു ചേർത്തു.
1357-ൽ സുന്ദ രാജാവും മജാപാഹിത് രാജാവ് പതിഹ് ഗജ മാഡയും തമ്മിൽ ബുബൂത് എന്ന യുദ്ധമുണ്ടായി. ഹയാം വുരുക് രാജാവിന്റെ സുന്ദാനീസ് രാജകുമാരി ദ്യാഹ് പിറ്റലോകകയെ രാജ്ഞിയായി സ്വീകരിക്കുന്നതിനുള്ള ഒരു ആഗ്രഹമായിരുന്നു ഈ സംഭവത്തിന്റെ മൂലകാരണം. എന്നിരുന്നാലും, വിവാഹത്തിന്റെ നടപടിക്രമത്തെക്കുറിച്ചുള്ള തെറ്റിദ്ധാരണ തത്ത്വത്തിൽ ബുബാത്തിൽ വച്ചുള്ള ഒരു യുദ്ധത്തിനു വഴിതെളിച്ചു. ഗജാഹ് മാഡയുടെ നേതൃത്വത്തിലുള്ള മജാപാഹിത് സൈന്യം പജജാരനെ തോൽപ്പിച്ചു. 1389 ൽ ഹയാം വരുക് അന്തരിക്കുകയും പിന്നീട് വിക്രമവർദ്ധന അധികാരത്തിലെത്തുകയും ചെയ്തു. ഈ കാലഘട്ടം മജാപാഹിത് രാജ്യത്തിന്റെ തകർച്ചയുടെ തുടക്കമായിരുന്നു.
ആ കാലഘട്ടത്തിനു ശേഷം ഇസ്ലാം മതം ജാവയിൽ വ്യാപകമായി പരക്കുകയും, യൂറോപ്യന്മാർ മലയ ദ്വീപസമൂഹത്തിൽ തങ്ങളുടെ കോളനിവൽക്കരണം ആരംഭിക്കുകയും ചെയ്തു.
അവലംബം
വർഗ്ഗം:ഇന്തോനേഷ്യയിലെ പ്രവിശ്യകൾ
നൗറുവെൻ ഭാഷ
നൗറുവെൻ ഭാഷ (Nauruan: dorerin Naoero) ദ്വീപരാജ്യമായ നൗറുവിൽ ഏതാണ്ട് 6000 പേർ മാത്രം സംസാരിക്കുന്ന സമുദ്രഭാഷകളിൽപ്പെട്ട ഭാഷയാണ്. ഈ ഭാഷയ്ക്ക് മറ്റു മൈക്രോനേഷ്യൻ ഭാഷകളോടുള്ള ബന്ധം ഇനിയും തെളിയിക്കാനുണ്ട്.
അവലംബം
വർഗ്ഗം:മൈക്രോനേഷ്യൻ ഭാഷകൾ
ഷീ ഫെയ്
പ്രമുഖ ചൈനീസ് ചലച്ചിത്ര സംവിധായകനാണ് ഷീ ഫെയ് (ജനനം : 14 ഓഗസ്റ്റ് 1942).
ജീവിതരേഖ
ബെയ്ജിംഗ് ഫിലിം അക്കാമിയിൽ പഠിച്ചു. അവിടെ അദ്ധ്യാപകനും പിന്നീട് വൈസ് പ്രസിഡന്റുമായി പ്രവർത്തിച്ചു. നിരവധി അന്തർദേശീയ ചലച്ചിത്ര മേളകളിൽ ചിത്രങ്ങൾ പ്രദർശിപ്പിച്ചു. നിരവധി മേളകളിലെ മത്സര വിഭാഗത്തിന്റെ ജൂറിയായിരുന്നു. 2014 ൽ തിരുവനന്തപുരം അന്തർദേശീയ ചലച്ചിത്ര മേളയിൽ ജൂറിയായി തെരഞ്ഞെടുത്തിരുന്നു.
പുറം കണ്ണികൾ
വർഗ്ഗം:ചൈനീസ് ചലച്ചിത്ര സംവിധായകർ വർഗ്ഗം:1942-ൽ ജനിച്ചവർ വർഗ്ഗം:ഓഗസ്റ്റ് 14-ന് ജനിച്ചവർ
പൊങ്കൽ കോലം
ദ്രാവിഡരുടെ വിളവെടുപ്പുത്സവമായ പൊങ്കലിന് വിവധതരം കോലപ്പൊടി ഉപയോഗിച്ച്  വരയ്ക്കുന്ന   മനോഹരമായ കോലങ്ങളാണ് പൊങ്കൽ കോലം. പൊങ്കലിന്റെ രണ്ടാം ദിനമായ തൈപ്പൊങ്കലിനാണ് വീട്ടുമുറ്റത്ത് വർണാഭമായ കോലം വരച്ച് തൈപ്പൊങ്കലിനെ വരവേൽക്കുന്നത്. വീടിനുമുന്നിൽ അടുപ്പുകൂട്ടി പൊങ്കൽ പായസമുണ്ടാക്കുന്നത് ഈ ദിനമാണ്. അരി, കരിമ്പ്, പഴം, നാളികേരം എന്നിവ സൂര്യന് സമർപ്പിക്കുന്ന ചടങ്ങും ഈ ദിവസം നടക്കും.
അവലംബം
വർഗ്ഗം:ആഘോഷങ്ങൾ
ഗത്ക
തെക്കേഷ്യയിലെ ഒരു ആയോധക കലയാണ്  ഗത്ക. ഇത് നിർമ്മിച്ചത് സിക്കുകാരാണ്, ഏറ്റുമുട്ടലുകളിൽ മരംകൊണ്ട് നിർമ്മിച്ച ആയുധങ്ങളാണുണ്ടാകുക. ആധുനിക ഉപയോഗത്തിൽ ഇത് വടക്കു പടിഞ്ഞാറൻ ഇന്ത്യയിലെ മാർഷ്യൽ ആർട്ട്സായി അറിയപ്പെടുന്നു, ശാസ്ത്ര വിദ്യ എന്നു പറയുന്നതാവും കൂടുതൽ യോജിപ്പ്. ആക്രമണങ്ങളും ആക്രമണരീതികളും വ്യത്യാസമുണ്ടെങ്കിലും അടിസ്ഥാന ആശയങ്ങൾ ഒന്നുതന്നെയാണ്.
ഉത്പത്തി
സിക്കുകാരേയും, പഞ്ചാബികളേയും, അവരുടെ ഉയരത്തെ വച്ചും, താരതമ്യേന വലിയ രൂപത്തെ വച്ചുമാണ്.ഗുരു അൻഗാദ് ദേവ് തന്റെ അനുയായികളെ, ശരീരത്തേയും, മനസ്സിനേയും, ആത്മാവിനേയും, ഉൾക്കൊള്ളിച്ച ആ മാർഷ്യൽ ആർട്ടിനെ പരിശീലിപ്പിക്കാറുണ്ട്. ഗുരു നാനകിന് ശേഷമുള്ള പരിശീലകാരായ ബാബ ബുദ്ധ, ആറാമത്തെ സിക്ക് പാട്ര്യാച്ചായ ഗുരു ഹർഗോബിന്ദിനെ പരിശീലിപ്പിച്ചിട്ടുണ്ട്.
ഗുരു ഹർഗോബിന്ദായിരുന്നു യഥാർത്ഥ സിക്ക് ആയോധക പരിശീലന സ്ക്കൂൾ സ്ഥാപിക്കുന്നത്. ആ സ്ക്കൂളിൽ പഠിച്ച രഞ്ജിത്ത് അക്കാരയുടെ അമൃത്‌സറിലെ പടയാണ് അകാൽ സേന എന്ന ഇമ്മോർട്ടൽ ആർമി എന്നറിയപ്പെടുന്നത്. പരിശുദ്ധ യോദ്ധാവിന്റെ നിയമം അദ്ദേഹമാണ് നിർമ്മിച്ചത്. കൂടാതെ മുഗൾ ഭരണകൂടം നടത്തിയിരുന്ന കൊള്ളരുതായ്മകൾക്കെതിരായി സ്വയം രക്ഷയ്ക്കായി പരിശീലനവും നൽകിയിരുന്നു. അദ്ദേഹം ആയുധങ്ങളെ എടുക്കാൻ പഠിപ്പിച്ചത് ഒരു താമരയെ പ്രണാമമർപ്പിച്ചിട്ടാണ്. ആ കലയോടുള്ള ആദരവായി അത് കണക്കാക്കുന്നു.
References
വർഗ്ഗം:പോരാട്ട മത്സരങ്ങൾ വർഗ്ഗം:പഞ്ചാബി സംസ്കാരം വർഗ്ഗം:പഞ്ചാബി വാക്കുകളും ശൈലികളും വർഗ്ഗം:ഇന്ത്യൻ ആയോധനകലകൾ
വി.കെ. സനോജ്
ഡി.വൈ.എഫ്.ഐ എന്ന യുവജന സംഘടനയുടെ കേരള സംസ്ഥാന സെക്രട്ടറിയും അഖിലേന്ത്യാ ഉപാധ്യക്ഷനും, കേന്ദ്ര കമ്മറ്റി അംഗവുമാണ് വി.കെ സനോജ്. കേരളത്തിലെ ഒരു ഇടതു പക്ഷ യുവനേതാവായ ഇദ്ദേഹം കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) കണ്ണൂർ ജില്ലാ കമ്മറ്റി അംഗവുമാണ്.
വ്യക്തി ജീവിതം
എം.പത്മനാഭൻ വി.കെ സുലോചന ദമ്പതികളുടെ മകനായി കണ്ണൂർ ജില്ലയിലെ കൂത്തുപറമ്പിൽ ജനിച്ചു.ദേശാഭിമാനി സബ് എഡിറ്റർ ജസ്‌ന ജയരാജാണ് ഭാര്യ. മകൻ ഏഥൻ സാഞ്ചസ്
വിദ്യാഭ്യാസം
കണ്ണൂർ ജില്ലയിലെ മാലൂർ ഗവണ്മെന്റ് ഹയർ സെക്കന്ററി സ്‌കൂൾ, എടയന്നൂർ വൊക്കേഷണൽ ഹയർ സെക്കന്ററി സ്‌കൂൾ എന്നിവിടങ്ങളിൽ നിന്ന് സ്‌കൂൾ വിദ്യാഭ്യാസം പൂർത്തിയാക്കി.തുടർന്ന് കണ്ണൂർ മട്ടന്നൂരിലെ പഴശ്ശി രാജ എൻ.എസ്.എസ് കോളേജ്, ശ്രീ ശങ്കരാചാര്യ സംസ്കൃത സർവ്വകലാശാല തിരുവനന്തപുരം കേന്ദ്രം എന്നിവിടങ്ങളിൽ നിന്ന് കോളേജ് വിദ്യാഭ്യാസവും പൂർത്തിയാക്കി.
രാഷ്ട്രീയ ജീവിതം
ബാലസംഘം എന്ന കുട്ടികളുടെ സംഘടനയിലൂടെ വളരെ ചെറുപ്പത്തിൽ തന്നെ സംഘടനാ പ്രവർത്തനം തുടങ്ങിയ വി.കെ സനോജ് ബാലസംഘം യൂണിറ്റ് സെക്രട്ടറി മുതൽ കണ്ണൂർ ജില്ലാ സെക്രട്ടറി വരെയുള്ള സ്ഥാനങ്ങൾ വഹിച്ചു.തുടർന്ന് എസ്.എഫ്.ഐ എന്ന പുരോഗമന വിദ്യാർത്ഥി പ്രസ്ഥാനത്തിലൂടെ രാഷ്ട്രീയ രംഗത്ത് സജീവമായി. ക്യാമ്പസ് കാലത്ത് എസ്.എഫ്.ഐ യുടെ കോളേജ് യൂണിയൻ മാഗസീൻ എഡിറ്റർ,കോളേജ് യൂണിയൻ ചെയർമാൻ തുടങ്ങിയ സ്ഥാനങ്ങൾ വഹിക്കുകയും ചെയ്തു. എസ്.എഫ്.ഐ യുടെ യൂണിറ്റ് പ്രസിഡന്റ്,സെക്രട്ടറി എന്നീ സ്ഥാനങ്ങളിൽ തുടങ്ങി കണ്ണൂർ ജില്ലാ സെക്രട്ടറി സംസ്ഥാന വൈസ് പ്രസിഡന്റ് എന്നീ പദവിയിലേക്കെത്തി. അനേകം വിദ്യാർത്ഥി പ്രക്ഷോഭങ്ങൾ ഏറ്റെടുത്തു നയിച്ചു ജയിൽ വാസമനുഷ്ഠിച്ചു. വിപ്ലവ യുവജന സംഘടനയായ ഡി.വൈ.എഫ്ഐ യിൽ യൂണിറ്റ് സെക്രട്ടറി,ബ്ലോക്ക് സെക്രട്ടറി തുടങ്ങിയ സ്ഥാനങ്ങൾ വഹിച്ച വി.കെ സനോജ് കണ്ണൂർ ജില്ലാ കമ്മറ്റിയുടെ സെക്രട്ടറി സ്ഥാനം വഹിച്ചു. സംഘടനയുടെ സംസ്ഥാന സെക്രട്ടറിയേറ്റ് അംഗവുമായ അദ്ദേഹത്തെ സംസ്ഥാന ജോയിന്റ് സെക്രട്ടറി പദവിയിലേക്ക് തിരഞ്ഞെടുത്തു. ഡി.വൈ.എഫ്.ഐ യുടെ സംസ്ഥാന സെക്രട്ടറിയായിരുന്ന എ.എ റഹിം ദേശീയ അധ്യക്ഷ സ്ഥാനത്തേക്ക് തിരഞ്ഞെടുക്കപ്പെട്ടതിനെ തുടർന്ന് കേരള സംസ്ഥാന കമ്മറ്റി വി.കെ സനോജിനെ സംഘടനയുടെ സംസ്ഥാന സെക്രട്ടറിയായി 2021 ഡിസംബറിൽ തിരഞ്ഞെടുത്തു.2022-ൽ നടന്ന ഡി.വൈ.എഫ്.ഐ സംസ്ഥാന സമ്മേളനം വീണ്ടും വി.കെ സനോജിനെ സംസ്ഥാന സെക്രട്ടറിയായി തെരഞ്ഞെടുത്തു. ഡി.വൈ.എഫ്.ഐ കേന്ദ്ര കമ്മറ്റി അംഗവും,ദേശീയ കമ്മറ്റിയുടെ വൈസ് പ്രസിഡന്റ് കൂടിയാണ് ഇദ്ദേഹം. സി.പി.ഐ.(എം) കണ്ണൂർ ജില്ലാ കമ്മറ്റി അംഗമാണ്.
സംഘടനാ സ്ഥാനങ്ങൾ
ബാലസംഘം കണ്ണൂർ ജില്ലാ സെക്രട്ടറി,എസ്.എഫ്.ഐ കണ്ണൂർ ജില്ലാ സെക്രട്ടറി - സംസ്ഥാന വൈഡ് പ്രസിഡന്റ്, കോളേജ് യൂണിയൻ ചെയർമാൻ,മാഗസീൻ എഡിറ്റർ,ഡി.വൈ.എഫ്.ഐ കണ്ണൂർ ജില്ലാ സെക്രട്ടറി- സംസ്ഥാന ജോയിന്റ് സെക്രട്ടറി, കേന്ദ്ര കമ്മറ്റി അംഗം തുടങ്ങിയ സ്ഥാനങ്ങൾ വഹിച്ച ഇദ്ദേഹം നിലവിൽ ഡി.വൈ.എഫ്.ഐ കേരള സംസ്ഥാന കമ്മറ്റിയുടെ സെക്രട്ടറിയും സി.പി.ഐ.(എം) കണ്ണൂർ ജില്ലാ കമ്മറ്റി അംഗവുമാണ്.
മറ്റു സ്ഥാനങ്ങൾ
കണ്ണൂർ ജില്ലാ വോളിബോൾ അസോസിയേഷൻ പ്രസിഡന്റ്, സഹകരണ മേഖലയിൽ കൂത്ത് പറമ്പിൽ ആരംഭിക്കാൻ പോകുന്ന ഉന്നത വിദ്യാഭ്യാസ സ്ഥാപനത്തിന്റെ പ്രവർത്തനങ്ങൾക്കായി രൂപീകരിച്ച കൂത്തുപറമ്പ് എജ്യുക്കേഷൻ സൊസൈറ്റിയുടെ പ്രസിഡന്റ്, കേരള സംസ്ഥാന സ്പോർഴ്സ് കൗൺസിൽ അംഗം, കേരള സംസ്ഥാന യുവജ ക്ഷേമ ബോർഡ് അംഗം എന്നീ സ്ഥാനങ്ങൾ വഹിക്കുന്നു
കർത്താർ സിങ് ദുഗ്ഗൽ
പഞ്ചാബി,ഉറുദുഭാഷകളിൽ എഴുതുന്ന സാഹിത്യകാരനാണ് കർത്താർ സിങ് ദുഗ്ഗൽ(ജനു:1 മാർച്ച് 1917 – മ:26 ജാനു:2012)ദുഗ്ഗലിന്റെ നാടകങ്ങളും ചെറുകഥകളും  ഹിന്ദിയിലും പ്രസിദ്ധീകരിച്ചിട്ടുണ്ട്.ആൾ ഇന്ത്യാ റേഡിയോയുടെ നിർവ്വാഹകനായും പ്രവർത്തിച്ച അദ്ദേഹത്തിന്റെ ചിലകൃതികൾ വിദേശ ഭാഷകളിലേയ്ക്കും ഭാഷാന്തരം ചെയ്തിട്ടുണ്ട്.
അവലംബം
വർഗ്ഗം:പഞ്ചാബി ഗദ്യസാഹിത്യകാരന്മാർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ബെന്നിംഗ്ടൺ മ്യൂസിയം
യുഎസ്എയിലെ ബെന്നിങ്ടൺ വെർമോണ്ട് 75 മെയിൻ സ്ട്രീറ്റിൽ സ്ഥിതിചെയ്യുന്ന ശ്രദ്ധേയമായ കലാശേഖരവും പ്രാദേശിക ചരിത്രമുള്ള ഒരു അംഗീകൃത മ്യൂസിയമാണ് ബെന്നിങ്ടൺ മ്യൂസിയം. ബെന്നിങ്ടൺ ഹിസ്റ്റോറിക്കൽ അസോസിയേഷൻ 1852-ൽ ആദ്യം സംയോജിപ്പിക്കപ്പെട്ടപ്പോൾ മുതൽ മ്യൂസിയത്തിൻറെ ചരിത്രം ആരംഭിച്ചു. 1923-ൽ അസോസിയേഷൻ ഒരു മുൻ പള്ളി ഏറ്റെടുക്കുകയും ഈ പള്ളി പുതുക്കി പണിയുകയും 1928-ൽ ബെന്നിങ്ങ്ടൺ ഹിസ്റ്റോറിക് മ്യൂസിയം എന്ന പേരിൽ പൊതുജനങ്ങൾക്കായി തുറക്കുകയും ചെയ്തു. പിന്നീട് 1938, 1960, 1974, 1999 വർഷങ്ങളിൽ ഈ കെട്ടിടം പുതുക്കിപണിയുകയും 1938-ൽ കലാപ്രദർശനങ്ങളെ പ്രദർശിപ്പിക്കുന്നതിനായി ബെന്നിങ്ങ്ടൺ ഹിസ്റ്റോറിയൽ മ്യൂസിയം ആർട്ട് ഗ്യാലറി ആയി പേരിനെ പരിഷ്കരിച്ചു. 1954-ൽ ഈ മ്യൂസിയത്തെ ബെന്നിങ്ടൺ മ്യൂസിയം എന്നാക്കി മാറ്റി. വെർമോണ്ടിലും ന്യൂയോർക്കിലെയും മസാച്ചുസെറ്റിനടുത്തുള്ള സമീപപ്രദേശങ്ങളിലെയും ശേഖരങ്ങൾക്ക് മ്യൂസിയം പ്രത്യേക ശ്രദ്ധ നൽകുന്നു. 1972-ൽ ഗ്രാൻഡ്മ മോസെസ് പങ്കെടുത്ത സ്കൂൾ കെട്ടിടം മ്യൂസിയത്തിന്റെ ഭാഗമായി മാറ്റി. ഒരു പാരമ്പര്യ, ചരിത്ര ഗവേഷണ ലൈബ്രറി ആയും ഈ മ്യൂസിയത്തെ ഉപയോഗിക്കുന്നു.
അവലംബം
വർഗ്ഗം:മ്യൂസിയങ്ങൾ
ലൂസി ബോയ്ന്റൺ
ലൂസി ബോയ്ന്റൺ (ജനനം: 17 ജനുവരി 1994) ഒരു ബ്രിട്ടീഷ്-അമേരിക്കൻ അഭിനേത്രിയാണ്. ലണ്ടനിൽ വളർന്ന അവർ മിസ് പോട്ടർ (2006) എന്ന ചിത്രത്തിലെ യുവതിയായ ബിയാട്രിക്സ് പോട്ടർ എന്ന കഥാപാത്രത്തെ അവതരിപ്പിച്ചുകൊണ്ട് തന്റെ പ്രൊഫഷണൽ അരങ്ങേറ്റം നടത്തി. ടെലിവിഷൻ നിർമ്മാണങ്ങളായ ബാലെ ഷൂസ് (2007), സെൻസ് ആൻഡ് സെൻസിബിലിറ്റി (2008), മോ (2010) എന്നിവയിൽ അഭിനയിച്ച ലൂസി ബോർജിയ, എൻഡവർ, ലോ & ഓർഡർ: യുകെ എന്നിവയിൽ അതിഥി വേഷങ്ങളും അവതരിപ്പിച്ചു. ബിബിസിയിലൂടെ സംപ്രേഷണം ചെയ്യപ്പെട്ട ലൈഫ് ഇൻ സ്ക്വയർസ് എന്ന പരമ്പരയിൽ എഴുത്തുകാരി ആഞ്ചെലിക്ക ഗാർനെറ്റ് എന്ന കഥാപാത്രത്തെ ബോയ്ന്റൺ അവതരിപ്പിച്ചു. ബ്ലാക്ക്‌കോട്ട്‌സ് ഡോട്ടർ (2015) എന്ന ചിത്രത്തിൽ ഒരു ഒറ്റപ്പെട്ട ഒരു ജനപ്രിയ പെൺകുട്ടിയായി പ്രത്യക്ഷപ്പെട്ട അവർ ഇതുകൂടാതെ ധീരയും ഉത്കർഷേഛുവുമായ ഒരു മോഡലായി അഭിനയിച്ച സിംഗ് സ്ട്രീറ്റ് (2016) നിരൂപക പ്രശംസ നേടുകയും ചെയ്തു. ഐ ആം ദ പ്രെറ്റി തിംഗ് ദാറ്റ് ലിവ്സ് ഇൻ ദ ഹൗസ് (2016), ഡോണ്ട് നോക്ക് ട്വൈസ് (2016) എന്നീ ഹൊറർ ചിത്രങ്ങളിൽ പ്രത്യക്ഷപ്പെട്ട അവർക്ക് ഡോണ്ട് നോക്ക് ട്വൈസിലെ മികച്ച പ്രകടനം നീരുപക പ്രശംസ നേടിക്കൊടുത്തു.
ആദ്യകാലം
1994 ജനുവരി 17 ന് ന്യൂയോർക്ക് നഗരത്തിൽ ഇംഗ്ലീഷ് മാതാപിതാക്കളായ ഗ്രഹാം ബോയ്ന്റണിന്റെയും അഡ്രിയാനെ പീലോയുടെയും മകളായി ബോയ്ന്റൺ ജനിച്ചു. മാതാപിതാക്കളുടെ രണ്ട് പെൺമക്കളിൽ ഇളയവളായ ബോയ്ന്റൺ തെക്കുകിഴക്കൻ ലണ്ടനിലാണ് വളർന്നത്. അവർ യു.കെ., യു.എസ്. എന്നീ രാജ്യങ്ങളുടെ ഇരട്ട പൗരത്വം നിലനിർത്തുന്നു.
കർമ്മവിഭംഗ മ്യൂസിയം
എട്ടാം നൂറ്റാണ്ടിലെ ബോറോബുദൂർ ബുദ്ധ സ്മാരകത്തിന് വടക്ക് നൂറുകണക്കിന് മീറ്റർ അകലെയുള്ള ഒരു പുരാവസ്തു മ്യൂസിയമാണ് കർമ്മവിഭംഗ മ്യൂസിയം. ഇന്തോനേഷ്യയിലെ മദ്ധ്യ ജാവയിലെ മഗേലാങ് റീജൻസിയിലെ ബോറോബുദൂർ ആർക്കിയോളജിക്കൽ പാർക്കിനുള്ളിൽ ഈ മ്യൂസിയം സ്ഥിതിചെയ്യുന്നു. 1975 നും 1982 നും ഇടയിൽ യുനെസ്കോയുടെ മാർഗനിർദേശപ്രകാരം നടത്തിയ പുനരുദ്ധാരണ പദ്ധതിയുടെ ഡോക്യുമെന്റേഷനും ബോറോബുദൂർ വാസ്തുവിദ്യയും ഘടനയും മ്യൂസിയം പ്രദർശിപ്പിക്കുന്നു. പെൻഡോപോ പവലിയൻ ഉള്ള ജോഗ്ലോ ഹൗസിനോടൊപ്പം പരമ്പരാഗത ജാവനീസ് വാസ്തുവിദ്യയിലാണ് മ്യൂസിയം നിർമ്മിച്ചിരിക്കുന്നത്. 1983-ൽ ഉദ്ഘാടനം ചെയ്ത ബോറോബുദൂർ ആർക്കിയോളജിക്കൽ പാർക്കിലാണ് മ്യൂസിയം സംയോജിപ്പിച്ചിരിക്കുന്നത്.
കർമ്മവിഭംഗ മ്യൂസിയത്തിന്റെ പടിഞ്ഞാറ് ഭാഗത്ത് ബോറോബുദൂർ പുരാവസ്തു സമുച്ചയത്തിനകത്ത് സ്ഥിതിചെയ്യുന്നത് ബോറോബുദൂർ കപ്പൽ പ്രദർശിപ്പിച്ചിരിക്കുന്ന സമുദ്ര രാക്ഷ മ്യൂസിയമാണ്.
കർമ്മവിഭംഗ ബാസ് റിലീഫ്സ്
ബുദ്ധമത സങ്കൽപ്പത്തിലെ ബോധത്തിന്റെ മൂന്ന് മേഖലകളിൽ ആദ്യത്തേത് ചിത്രീകരിക്കുന്ന ബോറോബുദൂറിന്റെ അടിസ്ഥാന നില കാമധാത്തു അല്ലെങ്കിൽ "ഡിസയർ റീം" ആണ്. ഈ റിലീഫ് പരമ്പരയെ മഹാകർമ്മവിഭംഗ അല്ലെങ്കിൽ കർമ്മവിഭംഗ എന്നറിയപ്പെടുന്നു. ഇത് ആഗ്രഹത്തിന്റെ മണ്ഡലത്തെ പ്രതിനിധീകരിക്കുന്നു. മറഞ്ഞിരിക്കുന്ന ഈ 160 പാനലുകൾ‌ ഒരു തുടർച്ചയായ സ്റ്റോറിയല്ല. പക്ഷേ ഓരോ പാനലും കാരണത്തിൻറെയും ഫലത്തിൻറെയും ഒരു പൂർണ്ണ ചിത്രം നൽകുന്നു.